Laimi Khristian Pawl In Pastor Kan Hmuh Daan - Chinland Today Media\nLaimi Khristian Pawl In Pastor Kan Hmuh Daan\n1974 kum, phunhra ka on hnu ah Bible tlawngkai dingin ka pa ka dil ih, ka pa in upabik ka si ruangah nau le zoh na ttul in ti ih ka kai ngah lo. Pathian hnattuan hi ka duhzet na’n harsatnak a phunphun ruangah tlawng saya kum (13) zikte ka ttuan. Ka nu ih pa, ka pu (Rev. Cuang Sum) hi pastor a si ih Hakha, Falam (Laizo) le Mizo (Lusei) ttong tivek in Bible ca a neihmi pawl ka siar sak ttheu. Nuam hi ka ti theizet. A hnattuan khal ka dawzet. Laitlang ah tthangphawknak a thlen tikah Pathian thu hi ka duhtuk ih keimah titheitawk te’n kiangkap khua pawl hnenah thuthangttha ka sim rero ttheu. Kan khua lam pawl in Pathian hnattuan dingah in forh ttheu nan ttuan ka tum nawn lo. Hakha ah phunhra tlawng saya (SAT) ka ttuanlai ah rualpi pawl in Pathian hanttuan dingah in sawm ttheu. Innsang nupi le fale pawl thawn kan si thlang tikah Pastor innsang pawl ziangti’n an cawm aw ti ka ruat ih tlawng saya in suak ih hnattuan khi harsa ka ti deuh.\nAsinan, 1986 kum ah Pathian ih in kawhnak ka theih tikah 1988 June ah hnattuan in ka cawl ih Pathian hnattuan ka thok. Pathian hnattuan khal ah Pastor hi ka duh lo ih Evangelist ttuan dingah ka tum. Asinan, Hakha AG kawhhran ah Pastor bawmtu kum hnih sung ka ttuan. Cuhnu ah Pastor upa (Senior Pastor) in 1990-1996 tiang ka ttuan. A harsazet nain nuam ka ti nasa. Curuangah keimai’ hmuhtonmi sungin Laimi Khristian pawl in Pastor kan hmuh daan hi zir dingah malte in langter ka duh.\n1. Laimi kawhhran in Pastor hi ‘LAL’ vekin an hmu\nHlanlai Pathian zumtu mi malte an silai ah Pastor ttuan ding mi hi a har ngaingai. Ziangahtile ka pu ih vehvai ttheumi khua pawl hi a kautuk: Phaizawl, Farkhawm, Khuangmual le Ngawn area hmuahhmuah, Runral Ngawn tiang (Saihmun, Khawpual, Khawdar), Kawlrawn kan ti ttheumi Tawngphilah tiang a si. A thlennak hmunkip ah thupizet in an hmuak, an sunlawih ih Lal vek rori a si ko. An duhdawt ih an ttihzah fawn. Cule khatlam ahcun Pastor hi thutheitubik a si tikah a simmi hmuahhmuah hi a dik, a hmaan tiah zum a si. Thu harsa a um tikah khuabawi ih an tthencat thei lomi khal Pastor ih tthencatnak kha an lungkimpi ttheu. Bible sungih Moses ih Israel pawl kaihhruai daan vek a si. Curuangah hlan deuh ahcun Pastor hi cathiam hmaisa an si tikah khawsung ah mifim le thunei theitu a si ruangah a lal ve hrimhrim ko. Hrekkhat in himi hi an hmang sual ih kawhhran kha anmai’ thuneihnak in duhtawk in an uk ngah pang ttheu.\nTuih san ah hrekkhat cu a Lal theimi tla an um ko ding nain mifim, cathiam le milian an tam zo ruangah hlanlai vek ngaingai in cun an Lal thei nawn lo. Lal dingin tla in Pathian in a ko lo ih rawngbawltu siahhlawh ding sawn ah a kawh ruangah a si. Tuih san ahcun Pastor in a Lal asile a tonak hmun ah reipi a hmun thei lo ding. Tangdornak le dingfelnak thawn ttuan a si sawn. Asinan zumtu pawl in pastor le Pathian hnattuantu in cuti tangdor te’n a um ruangah ziangsiarlo ding a si sawn lo ih upat, ttihzah le duhdawt ding sawn a si. Pastor a duhdaw theitu cu Pathian a duhdawt a si. Pathian a parah a lung a awi ih a thlawsuah a pe ttheu.\nMilem biaktu Kawl, Buddist pawl in an phungki cu pathian ah an ret ih an biak, an upat, an ttihzah. Mawttaw bus sung hman ah ziangpipa a si lo khal le tonak dang te’n an tuah sak, phungki tonak ah an to ngah pang ih phungki a rat tikah hmakhat tein an kian lohli ttheu. Pastor pawl cuti vekin zumtu pawl in hmunkian ngaingai hi a mal nasa. Hmuh lo vekin um deuh hi a si sawn. Cucu thil fate a si. Thil fate ah rintlak a situ in thil tumpi khalah rintlak a si ding (Luke 16:10) tiah Jesuh in a sim. Thil fatebik in Pastor upat daan zir a ttul. Anmah Kawl pawl cawng ding ngai cu a si lo ding na’n, Pathian thei lo pawl hman in anmah zirhtu saya an upat a si ahcun Pathian zumtu pawl in pastor hi Lal ih ret a si lo hmanah a saangbik upatnak pek tlak hrimhrim a si. Cuti a si ruangah Pastor in a Lal ciamconak ding khal a um cuang lo dingih mit-hmai ttha a ngahnak sawn a si.\n2. Laimi kawhhran in Pastor hi ‘PA’ vekin an hmu\n‘Pa’ timi cu ttulmi hmuahhmuah ah fale pawl ih hngatawknak a si ih, anih khal in innsungsang ah luubik ttuanvo a la ringring. Hlan ahcun zumtu pawl in a ttulmi, an buainak pawl hmuahmuah Pastor hnenah simphuan a si. An dam lo tik khal ah siibawi vekin an pan. Ka nauhak lai ah khua sungah minaa an um ih ka pu an kawh tikah in thlunter ve ttheu. Sii a pek, a tuamhlawm, ei ding le in ding an nei lo le amai’ innsang ih taa a laak ih a pek. Hnipuan an neih lo khal le a neihmi te tthen a si ttheu. Khualtlawng sukso vakmi pawl khal in Pastor inn lawngah an thleng ttheu. Rawl hi a hlei ih suan beet ringring a ttul. Pa ih ttuanvo an laak ti theih a si ko.\nTuih san pastor hrekkhat thawn cun an dang aw deuh thei men. Tulai san ahcun Pastor ih pek hnakin zumtu in Pastor pek hi a tamsawn men thei. Pastor zaten cu an si cuang lo ding. Ziangahtile khawpi sung tla ahcun zumtu pawl lakah farahzet khal an um ve ko nain, tamsawn cu nungcang thei, mahte ih todelh thei cio an si. Hlan ih Pastor pawl cu cutivek in midang hrangah nung le pek an si tikah amah pumpak in cun anmai’ mit hmuh ah thluasuah an co ciamconak hmuh theih in a um lo na’n an fale pawl, an tuu le tiangin thluasuah an co ti kan hmu thei.\nPastor hi thlaraulam ih ‘Pa’ a si ruangah fale pawl in amah rinsan ding, a thu thlun ding, duhdawt ding a si. Pa ih tuah sak ding titiang lawngah cemter loin fale pawl in amai’ tlunah thil ttha tuah theimi tuah sak ding, umnak ding inn le lo, hnipuan, ei le in rawl thawthaw eiter ve ding, mi zalak ah mualphoter lo ding, lungkimter ding le thil ttha tuah dingah a mawimi pawl tuah sak ding khal hngilh hrimhrim ding a si lo. Fale pawl in a pa kawk rero tivek khi ningzah mualphonak a si. Cuvek in kawhhran khal ah Pastor duhtawk ih kawk hluahhlo men, Pastor riahsiatter rero a si ahcun kawhhran a thluasuah thei dah lo ding. Pastor kawk ngam ding zuam awk sawn loin duhdawt, upat le ttihzah dingah zuam awk sawn ding a si.\nDavid cu nauhakte a si lai ah Saul siangpahrang sawngtu dingah hriakculh mi a si zo. Pathian mit-hmai tthatnak le umpitnak cu David hnenah a lang ttheu. Cumi cu Saul in a nahsuah ruangah David cu that duh ah a dawi rero. Sikhalsehla David sawn riangri in thah theinak ding tikcu caan ttha a ngah nain Saul cu Pathian ih hriakculh mi a si lengah ‘pa’ pakhat vekin a ruat ih ruangah Saul parah zianghman a kut thlak ngam lo. Saul a thattu Amalek mipa hman kha David ih a that sawn riangri. Saul cu Israel miphun ih siangpahrang ‘Pa’ hmaisabik a si ruangah David in a upat nasa (2 Samuel 1:1-16). Curuangah Ca Thianghlim in, “Ka hril mi siahhlawh pawl dai hlah uh; ka profet pawl tisiat hlah uh” a ti (Saam 105:15). Dai pang hnakin lungawiter a ttha sawn. Kan uar awk dingmi sawn cu Pathian hnattuantu upat ttihzah le ttanpi thei kha si sawn seh. Cuti asile Pathian in in thluasuah ding a si.\n3. Laimi kawhhran in Pastor hi ‘SAL’ vekin an hmu\nPathian hnattuantu cu Pathian ih sal a si. Hlan ah zumtu pawl in an thil tuah thei lomi pawl kha pastor hnenah an sim ih Pastor ih tuah sak a si ttheu. A caancaan ah tirhthlah Paul ih sim vekin Pastor hi hnawmtin phur vek a si. Sal timi cu innteek ih ttuan dingmi hmuahhmuah tuah sak thluh, paih le paih lo ti um thei lo, a ttulnak vekin tuah thluh a si. Khawpi sung ahcun pastor hi khaw tlangpi hnattuan an awl ttheu. Asinan khawte lam ahcun pastor khal tlangpi hnattuan ah tel ve thotho a si.\nKa pa hi ka khua AG kawhhran ah Ordained Pastor pakhat a si. Asinan khuapi ih hnattuan ziangtik hmanah a awl dah lo. Mi ttuan vekin a ttuan ve thotho. Kawhhran sung khal ah mi ih ttuan paih lomi pawl khal amah in a tuah thluh men ttheu. Curuangah mihrek in, ‘Khakha cu kan Pastor in a tuah leh ko ding’ tiah an taan men ttheu. Cule hrekkhat in Pastor le Pathian hnattuan cu mi ih ttuan paih lomi an ttuan an hmu ih an nautat, ziang an siar lo ih an hmuhsuam. Ziangahtile hmun hrekkhat ahcun Pathian hnattuantu hi mifim le cathiam an si lo ih phunhra ong thei lo le nu le pa ih nun sim theih lo mi pawl Bible tlawngkai tahrat ih Pathian hnattuan in an um tikah Kawhhran sung lala ah hmaisongnak le ttihzah upatnak zianghman an nei thei lo. Ziang khal asile a tlak khal ah tlak lo khal ah Pathian ih siahhlawh in a um zo ruangah duhdawt in ttihzah ding a si. Hmuhsuam le zomtaih ding a si lo. Mi ih ttuan paih lomi hna a ttuan ruangah ttihzah le hmaisong in duhdawt ding sawn a si.\nHlanlai ih Pastor pawl in pumpek taktak in hna an ttuan ih beiseimi zianghman an nei lo. Sal vekin midang hrang sawn ah hna an ttuan sak. Bawi Jesuh Khrih khal sal dinhmun in A Pa Pathian ih hna a ttuan (Filipi 2:6-8). Dungthluntu pawl ih ke sawn Amah in a kholh sak riangri. Cumi cu sal ih ttuanvo taktak a si. “Nan Bawipa le nan Sayapa keimah in nan ke ka lo kholh zo. Curuangah nannih khal pakhat le pakhat nan ken an kholh aw ve pei,” tiah a sim (John 13:14). Sal ih hnattuan cu mi ih tuah paih lomi va tuah kha a si.\nTirhthlah Paul in, “Kei cu miluat ka si; zo ih sal hman ka si lo. Sikhalsehla mi a tam thei tawk ih leem suak dingah mi hmuahhmuah ih sal ah ka cang” a ti (1 Korin. 9:19). Paul in mi hmuahhmuah ih sal ka si a titikah mi in an duhtawk in hnattuan an fial men tinak a si hrimhrim lo. Thuthangttha simnak ah ziangvek khal in ka um thei, ka tuar thei, a tiduhnak sawn a si. Pastor hi minung ih sal si loin Pathian ih sal sawn a si. Pathian hna a ttuannak ah sal vekin hna a ttuan tikah zomtaih ding a si lamlam lo.\nMi hrekkhat in Pastor mualpho ko ih tuah ngam, ttong ngam khi mi raalttha ah an neih aw pang ttheu. A si hrimhrim lo. Ningzah mualphonak sawn a si. A ttanpi daan kan thiam lo khal le a thangsiattu cu si lo ding a poimawh. Ziangahtile an lam ah Pathian a um. Moses khal midang in tisiat an duh tikah a humhim ttheutu cu Pathian a si. Amah a tisiattu pawl riangri an hmualpho lehlam (Mipum. Bung 16, 17 siar aw). Sal an si paam, tiah nautat le hmuhsuam pang lo ding a si. Zahpi lo ding a si. A hnattuannak parah upatnak pek sawn ding a si.\nLaimi hi mi phundang hnakin Pathian zumnak ah a tthangso sawn mi kan si ih, Pathian duhdawtzet le kawhhran duhdawtzettu kan si. Pathian kan zumnak ruangah leitlun fimthiamnak lam ah siseh, biaknak lam ah siseh, tthansonak a phunphun ah siseh tthangsozet in kan um. Pathian hnenah lungawithu sim rero ding kan si. Pathian kan duhdawtzet na’n a siahhlawh hnattuantu pawl duhdawt zia kan thiam ttheu lo.\nPathian hnattuantu (missionary, evangelist, Bible zirhtu, Sunday School le a dangdang pawl), le Pastor pawl khal Pathian kan duhdawt vekin kan duhdaw pei, ka upat pei, kan ttihzah pei. Cule an zirhmi thu khal kan thlun pei. Jesuh in ka thu a thei ih a thluntu cu lungto parih innsaktu mifimpa vek a si a ti (Matthai 7:24). Leitlun lam lawngah fim le thiam si loin Pathian ttihzahnak lam khalah mifim si a ttul (Thufim 1:7). Cutin kan um asile Pathian ih thluasuah kan dong sinsin lai ding a si.\nA siartu nan zate parah Pathian thluasuah um hram seh.\nAcademic Dean, MEGST


India Ram Tilet Tho In Mi 45 Nunnak La - Chinland Today Media\nNovember 7, 2012 10:54 am·0 comments\nNew Delhi (CNN) — India ah tilet nasa zetin a tho ih mi 25 an thi ih hlei ah mi a thawngtel anhai in an um. Andhra Pradesh kiangkap thlawhlai-lohma ihsin thlisia a hraang ih nuam tetein tilet a tho ih Tamil Nadu lawng ah mi 15 lenglo in an nunnak an can phah.\nSri Lanka ah ruah bingbur in a sut bet ih hleiah tiva pawl ihsin tilet a tho ih Andhra Pradesh khawsung ih mi 70,000 lenglo cu umnak ding neiloin an vakvai. Cutin, minung 25 lai ih nunnak cu a cem ih inn 1,300 a siat.\nKan dung baihte khalah mi 45 thlisia ruangah an rak thi dah. Ahleice in Bay of Bengal le Arabian Sea kiangkap ahhin kumtin June thla, September le November thla hrawngah thlisia a hrang ringring. 2009 ahkhan Bangladesh ah thlisia a rak hrang ih cunah mi 180 an rak thi.\nDuhmi Fala Rinumlo Ruangah Adcid Thawn Tawih\nRapthlak Ruah Ruangah India Khawpi Madras Tilian


Breaking News:USA ah meithel kahnak a chuak’Minung pa8 hliam an tuar cang hi. – Lai Lungrawn Post\nWisconsin ramtthen Milwaukee i dawr Mayfair Mall (shopping mall) cu meithal in voitamtuk an kah tiah tunai te khan American media nih an ttial.\nAtu tiang meithal kaptu an tlai kho rih hna lo, minung pakhat nak tam si lai tiah an ruah. A thimi le hliamhmi an um le um lo theih si rih lo.Hi thawngpang kan tial suimilam pakhat hnu ah minung pariat hliamhma an pu tiah an vun ttial.\nRelchap ko thawngdang:Falam thawngpang zam nih a van tial mi asi cheukhat nih Biden nih a tei an ti caah fiangphut in a rak chim cang hi laica in ka van let tila lo’An thinhung sual lai.Amerika hrilawknak cu zarh thum zik a si thlang nan rizal felfai a suak thei hrih lo. Media-pawl cun Biden in a neh an ti nan thungai ah cun Electoral Voter 270 ngah dingah Trump 232-228 Biden tiin an tang hrih sawn a si. Asinan vote tla mi zoh ahcun, a tang lai mi EV 78 umnak State 6 ah hin Biden in hmai a hruai thluh ruangah a si.Nidangah cun hrilawknak ah vote dik lo malte khal a um ti hmuh a si ahcun nehnak pek an si dah lo. Tu cu Trump lam cun tampi hmuh a si an ti.\nZiangah Media lamin Biden an ṭan tile an agenda tampi a bangawk ruangah a si. Cuhleiah America Journalist hi 7% lawng Republican an ti-aw ih 47% cun Democrat an ti-aw ti a si. A dang cu Independent ah an salaw. Media Company tumpipi neitupawl hi Global agenda nei an si deuh thluh. Facebook hin Trump in a neh ti lam le ‘dispute(elawk mi), misinformation(thutheihnak dik lo) tiah a ngan ih Biden in a neh ti lam le zianghman a ngan(flag) fawn lo. Hikhal elawknak nasatak a suah ruangah tuini tiang buai a si.Jim Jordan cun kum 4 sung rori Russia Collusion tiin thuphan rori cawl loih phuangtu media-pawl thuthan cu ziangtin kan zum thei ding a ti. Kha laiah khal Evidence pakhat hman um lo rori mi cu thudik vekin an phuang a ti.\nCuhleiah Facebook, Google le Twitter pawl hi Democratic State- Sillycon Valley, Carlifornia ih hrambun an si hai ih Facebook hnaṭuantu 93% le Twitter hnaṭuantu 98% cu Democrats an si. Hi hi kan dung zan Senate hearing an neih ih an rel mi a si ih Fact-check an tuah mi tampi hi an tisual thu an pawm. Platform vekih ruah an si ruangah Section 230 thawn kilhim an si ih taza cuai theih an si lo. Asinan hiti an ti vivo cun 230 ṭhiah a si ding thu Senate Judiciary Committee Chairman Lindsey Graham(R) cun a sim hai.Facebook in voter fraud a um dah lo a ti nan tihni sun khan California ah mi pahnih cu dan loin vote 8000 register an tum ruangah Voter Fraud case thawn kaih an si.\nThuthar lamah lut sehla’Trump Team Press Conference ah Trump ih sihni Rudy Giuliani cun, “Fianternak evidence kan neih mi hin hrilawknak rizal a lingletter ding” a ti. Mi complian-nak an thehluh le a dik lo an report mi hi Library khatih ret ding a um a ti fawn. Trump lawyer team ih Sidny Powel khanin, “ vote zate ih kan thenfai ahcun Trump in nasa takin(landslide) in a neh ding” a ti. Trump team hin court ih an khin mi zate ah hin an neh thluh lo nasa. Thubuai 26 sungah 15 an sung ih 2 hrawng an neh zo. Tu hi case 7 hrawng an thun bet leh ding.\nMeida tumpawl cun hi Press Conference hi an live duh lo. Thuphan hlir an ti. Neta ih an ngan mi sawn cu a thu hnakin a biangih a thlan luang sawn kha an buaipi! Giuliani in vote diklo a kut rori in a hmuhtir nan media tumpawl cun an ngan duh lo hleiah bulhram nei lo an ti lai thotho.Georgia-ah hin vote siarsal an ṭheh zo ih rizal an phuang hrih lo. Biden in mal laiih hma a hruai thotho ding zum a si. Vote 5000 leng lo siar hrelh a si ih vote 800 leng lo umnak mermory stick pakhat rak kawm lo a si. Vote siar hrelhnak Board Director cu hlawn a si zo. Trump lam cun siarsal men si loin Signature a milaw maw ti zoh rori an duh.\nGeorgia ah hin vote siar hrelh County 3 rori ah an hmusal si khawh Breaking Hot News ding rori a si nan media tumpawl cun an tarlang duh lo. Keimai ka ngan hnu ni khat deuhthaw ah Fox News in a ngan ih cui hnu ah The sun le Skynews pawlin an ngan. CNN, NYT, Washington Post, BBC pawl tla cun zianghman an ngan lo.Michigan ih Wayne County Election Board in Biden nehnak an pe lo lawk ih nawrnak a nasat tuk ruangah an pesal. Asinan ‘a dik lo thotho e’, tiin an hnukkir(rescind) sal. Hi county hi Detroit khawpi sehvel minung tamnak a si ih himi county tel loin Michigan ah Biden in a neh thei lo.Arizona khal boruak a fel hrih lo. Boruak a fel tik le Trump boruak a ṭha ding tiah GOP Chair Kelly Ward cun mizan ah a sim.Wisconsin county a hrek vote an siarsal ding. Cumi hrangah million 3.7 hrawng Trump Campaign in an tum ding. Hiti vote an siar zikah Election Board in dan thleng an tum nan an hlawhsam tiah White House Press Secretary McEllany cun a rel.\nPennsylvenia, Allegheny County ah vote 2349 cun ni thla ngan lo a si ruangah hnawl dingin Judge in thu a ṭhen. Cun Republican lam vote siar zoh an sian lo mi an khinnak cu State Supreme Court in a hnawlsak. Cumi thu ah Giuliani cun, “ Vote siar kilven thu ah pi ziangzat ti a um lo tiin in hnawlsak. Hipawl hi Democrat duhzawngih thuṭhentu mi mumal lo an si. Dan cun, ‘ an zoh/kilveng’ ding a ti ih anni cun khan sungih um hnuhnu cun a tawk in ti tikah pi 1000 lai tla a si thei. Danih a rel mi cu an siar lai zohhliah ding a si. Dan loin thu an ṭhen” a ti.A tawpnak ah Biden lam ṭantu media tumpipipawlin an duhdan ih thuthang an merhkawi vekin Trump lam ṭantu hrekkhat khalin duhthusam fake news an ngan mi a tam tuk ve. Fimkhur a ṭul. Thudik theih nan duh le ka ngan mi hi rak cuan ṭheu uh.


Hruaitu - Thang Tin Sum - Chinland Today Media\nHruaitu – Thang Tin Sum\nCT: Na hmin le na innsang pawl thluhla.\nRev. Thang Tin Sum ka si ih, Ete pa, Pu Sum, Paa Sum, Saya Sum, U Sum tin a phunphun in in ko. Kan Laidan ten, hitivek in kawhawk hi sung lawi ka ti zet. .. Miphun dang pawl ih..ka hmin kimten in kawh hi cu nuam ka ti tuk lem lo. Kum 1980 ah nupi ( Ttial Vang Lian, Vangte) ka nei ih Pathian in ka hminse sawngtu ah, fanu Tin E Sin (Ete ) le fapa Tha Van (Vanvan) in thlawsuah.\nCT: Na suahnak khua cipciar deuh ten.\nKa suahnak khua cu Bomba, Dokhar, Inral, Than Zam khua tin hmin 4 kan nei ngelcel. Ka pu cu Than Zam a si ih, Tlauhmun miuk Pu Van Nawl ih naupa a si. Pu Than Zam cu, Tlauhmun ih veng lal ttuan a paih lo ruangah Dokhar ah khua an kai. Dokhar hmun cu, a u tei khua Khawlung kiangah a um. Cuisin Tiahdai khua lam naihnak hmun ah an tthawn. Bomba kung a um ruangah Bomba an ti. Khualhring tlang tluan, Tlangkhua thawn ralden te kan si ruangah, Tlangkhua unau pawl in Inral in ti. Chuncung, Ramthlo lam unau pawl in kapu’i hmin, Tham Zam khua in ti. Kan khua Bomba cu khawkelet a si ruangah zo khal in an pal tuk lo. Falam pengah a larmi khua khal a si lo.\nCT: Na no lai can ih na rak tumtah le na harsatnak?\nalam tlawng phun 10 ka on hlan ah ka piang thar zo ih, Pathian thu lawng a rit in ka rak ri dah. Thildang tumtah thei mi ka nei lo. Phun 10 ong ta lo in Falam Bible tlawngah Diploma kai mei sehla ti lawng ka tumtah. Sadu Sandar Shing le Paul ih nundan ka daw tuk. An mah vek in thuthang ttha phuang ih Martyr in thi ve mei seh la ti tla ka duh mei. Ka rualpi le sungkhat pawl cu ka parah an lung a kim thei lo. Cu lawmam, phunsang tlawng kai tla tum aw la, cuihnu lam ah Pathian hna na ttuan le a ttha sawn ding tiah in forh rero ttheu. Falam ih kan Bible tlawng kai ding cu a rem cang thei lo. Pathian lam hruainak thotho a si. Phun 10 camibuai ka tuah sal ih Pathian bawmnak in ka ong. Kum 1969 ah Mandalay University ka thleng. Mandalay University ka thlen tik khal ah Pathian thu ka sim ttheu ih ka rualpi pawl hrekkhat in Pastor tiah capohnak in in ko lala. Phunsang tlawng ka kai lai khal ah, Bible tlawngkai ih, Pathian hnattuan ding lawng ka tum ringring.\nCT: Na zirnak lam dinhmun?\nKum 1973 ah Mandalay University in B.A History ka ttheh. Ka ttheh hnu kum 1974 in MIT, BDS, Insein ah Bible tlawng kai ka thawk. Kum 1976 ah B.R.E ka ttheh. BRE cu culai fang ih a sangbik Degree, BDA ( MIT) in a pek thei mi a si. Tutiang in Pathian hnattuan in can ka hman ruangah Degree sangpi zirnak can ka nei ve lo.\nCT: Tufang na hnatuan mi pawl?\nKum 1976 Bible tlawng ka ttheh veten, Burma Council of Churches (MCC) hna ttuan ka thawk. Literacy Director/Coordinator tin tutiang Pathian in i hmang. MCC hna ttuan ka thawk pek ah ZBC Saya pawl Yangon ah zohman an um hrih lo. Culai fang ih ZBC GS cu Rev, Sang Awi a si. Treasurer cu Rev. S Hre Kio a si. Hitin in ti “A ziang khal le ZBC ramsung ttuan ter cu kan lo duh sak zet nan, BCC level in ZBC Saya khal kan neih dah lo ruangah kan mai aiawh vek in ttuan ko aw “ in ti. A cem cia mi can pawl ka vun ruat ih, kan pupa ttong tthim vek in “ Keihi Zawhte upat in ka u pa” a si hi teh ka ti ttheu.\nCT: MCC ih nan hnatuan mi pawl theih kan va hiar sinsin ve?\nthnic minorities timi Kawlram um miphun fate deuh pawl hrangah Calai hna kan ttuan. 1976 in tutiang kan ttuannak hmun pawl cu; Naga, Wa, Karen, Shan, Akha, Lahu, Lisu, Kachin, Tedim, Falam, Hakha, Cho, Khumi, Lemi, Ruangtu, Myo… timi miphun pawl hrang ah kan ttuan. Asinan tufang cu Ka Chin, Hakha, Falam, Lemi, Ruangtu, Lahu, Lisu, Lahu miphun pawl hnen lawngah kan ttuan thei. A zaten kan huap cawk nawn lo. Advanced le Basic Level Literacy tin phun 2 kan tthen. Kachin, Hakha, Falam cu Advanced group an si ih a dang pawl cu Basic level an si.\nCT: Ziang ruangah Vainim Saya an lo ti?\nLai khawte lam suak ti famcu kawhhawl sovar te kan ei ringring mi hin ka thin i khawih, a nazet ttheu. Mandalay tlawng ka kai lai khalah khawlam putar pawl in vainim rialnak in cah ringring. Hivek dinhmun ih tthanglianmi ka si tikah, Laimi khawte lam pawl ziangtin kan tthangso deuhding ti le, kan eiin daan ziangtin kan thleng thei ding timi hi tutiang ka ti theitawk ruat lo in ka um thei lo. Innhnen duhdawt ding timi kan Pathian thukham khal a si. Kan pupa pawl ih nuhmei farah khurawm ding an timi thaw khal in a mil aw.\nMCC ka ttuan sungah kan Lai khawte lam tthansonak ih kan ttul bikmi pakhat, Vainim ei dan thleng ding thu thawn peh aw in tu le tu ka rel tam tuk ruangah, MCC ka ttuanpi Saya pawl in Vainim Saya tiah in ko. Kum 1984 hrawngah Dr. Than Bil Luai le Pu Bawi Kheng ( Lumte khua mi) ka sawm ih, Khuanglung kiang lungbok va ah Vainim rialnak le sitii rialnak cet kan tuahsak dah. An khaw kiangkap pawl in an rak tthathnempi zet tin ka thei.\nKhaw dangdang hrangah Vainim rialnak cet kan bun sak thei lo nan, Vutcam thawn vainim hawngkhawh daan ka zir suak mi in mitampi tthathnemnak a pe ti ka thei ih ka lung a awi zet. Vutcam thawn vainim hawngkhawhdan formula cu, Pathian lam hruainak in, Kum 1990 USA, Kiononia centre ka thlen ttum ah in sim ih, Laitlang ka tlun veten ka zirh lohli hai. Tutiang Lai khawte lam hmun tampi ah an tthathnempi zet tin ka thei ih Pathian ka thangtthat.\nCT: Tufang teh Khawte lam tthansonak ziang na buai pi lala?\nLothlo seminar timi hi kumtin ten, Falam, FBA zungah kan tuah ttheu. Lai khawte lam tthansonak a duhtu, kumkhawdaih hmuan (permanent farming) a tuah zo tu, pawl tla kan sawm ih, thu hlawm khawmawknak kan tuah ringring. Kan tumtahmi cu, pilher nawn lo in ziangtin kumkhawdaih hmuan kan tuah thei cio ding timi kan rel khawm ttheu. Kan seminar kaitu area sungin, lopil tampi a nei lotu area pawl cun kan thurel mi an phur nasa. Thangpawl area tivek pawl in an phur cuang. Himi area pawl cu kan resource, saya khal an si. Asinan, lopil tampi a neitu pawl cun an phur tuk lo. Thutthimnak ah Zahau area kan khawlam tivek pawl….Khua ihkipah permanent farming, kumkhawdaih hmuan tuah thei seh la timi cu kan saduh thah cio mi a si.\nCuasi ih, kan khua Bomba khal ah Falam peng Thangpawl area vekin, kumkhawhmuan, (permanent farming) tuah thei ding in nasa zet in ka zuampi lai fang a si. Pipe in tidai kan lak sak thluh zo. Hmuan tuah mei ding lawng a bak. Asinan a tuah an mal te lai. Vutcam thawn vainim hawng kheh cu kan cawng hluarhlo mei nan, thil harsa deuh a si mi, kumkhawhmuan tuah ding tivek cu olten an cawng thei hrih lo. Lopil tthattha pil 9 lai an neih ruang khalah a si men ke maw ka ti rero. Lo an vat. Kum 3 hrawng an thlo. A dang ah an cer lala. Kum 9 lai a rak rei zo ruangah an lo cu a mawk zet. Cozah dawm burh khal a ttul lo. An thlai rawl pawl cu green product taktak a si ih a thaw cuang. Harhdamnak ngaingai cu a si. Cuticun pilher rero in lo an thlo lala. Olten rawl an nei mei ih, cumi cun kumkhawdaih hmuan tuah ding ti ih kan forh rero mi cu kan hlawh tling thei ngaingai hrihlo. Nikhat khat ah cun an cawng duh leh hram ke cu tiah zumnak ka nei.\nKhua ih kip ah kumkhawdaih hmuan tuah thluh thei ding in saduh kan that. Lopil tampi nei lo pawl hrangah cun kumkhawdaih hmuan tuah cu an duh mei. Zirh a ol te. Falam peng sung ram nei mal pawl hmun ahcun kumkhawdaih hmuan nei an tam thlang. Cozah dawm an hmang tuk deuh ih organic dawm in thleng thei ding kan forh sal rero. Thutthimnak ah, Bokashi dawm, compost dawm tivek tuah dan kan zirh ih an thleng thei leh ko ding tiah zumnak kan nei. Hivek tuahdan cabu tla kan suah sak rero.\nCT: Pawl (Denomination) parih na hmuh dan?\nPawl ah rundamnak a um lo tiah Kum 1973 ah hla ka rak phuah dah zo. Cumi cu tu khalah ka pom mi a si. Pawl tinkim hi Bochuk Jesuh ih Batalion kan sithluh tiah hmu aw thiam seh la, mah le mah kap aw lo te’n, Bochuk hrang lawng ah Satan ral do cio seh la ziang tluk ha a tthat ding.\nCT: Ramdang zingtik ah na thleng?\nMahsalah san sung, Kum 1962 in 1979 tiang, biaknak lam hmin in ramleng feh an siang lo. Sangka an khar ttheptthep. Asinan, Kum 1979 in Biaknak lam upa pawl ramlengah meeting kai theih a si thlang tiah an than. Cuveten, MCC, GS Rev. U Aung Khin Singapore ah a feh. A nawl 2 nak ah upa hrek khat pawl cu, US le Hongkong lam tla ah an feh. Rev. Smith cu USA ah a feh ih Rev. C. Hrang Tin Khum ( ZBC. GS ) cu Hongkong ah a feh. Kum 1980 ah keikhal Italy ram ah ka feh ve. A nawl 3 nak hrawng ka si. Cuihnu ah cun ramleng ah tu le tu, meeting kai ding in siseh, Training kai ding in siseh ka feh ttheu. America ka thlen hmaisabik kum cu 1985 a si. Culai ah cun Laimi an rak mal zet lai.\n1980’s ah cun ramleng feh an mal zet. Rev. Dr. Van Bik ih a rak ttongdah mi ka cing lai. Kum 1983 ah London in a ra tlung ih, Laimi pacang rual in ramleng a tlawn thu an sut ciamco. Anih in “Nikhatkhat ah cun Laimi pawl tla Singapore feh tla cu kan tamzet lai ding. Kalemyo kan tlawn tluk fang lawng a si leh ding” a ti. Asim vekin tuah cun Singapore sim lo, Leitlun ram ih kipah Laimi kan khat thluh ngaingai.\nCT: Kan Calai parih na hmuh dan;\nKan Falam pawl hi ka ruahnak hnak in kan Calai lam ah kan tthangphawk nasa tin ka ruat. Kan Lai cangandan kan ttong feh daan, kan vowel um tu daan pawl nasazet in kan phawrh suak thei tin ka hmu. Kum 1980’s hrawng ah himi thu hi kan mithiam hrekkhat in an rak buaipi thei zo. A vowel um tudan ih zoh cun buaipi tlak taktak cu a si ngai. Linguist lam Ph. D a ong pawl hman in himi Vowel cu an buai pi mi a si rengreng. O le Aw thu thawn peh aw in khuahlan missionary san ihsin an rak buaipi zomi a si ticu kan thei cio ding ka zum. Khatlam khatlam in 100% a famkim thei ngaingai lo. Famkim thlepthlep lo hman seh la, kan hman tthang mi a si ruangah a poi tuk lem lo. Hman theih a si ko. Himi ruangah na tuk ih buai ciamco ding in ka ruat lo. Thutthimnak ah “Klang” timi tla kum reipi an rak hmang thei ko. Zaran pawl in a sual ti hman an thei lo. Asinan, kan mithiam hrekkhat in “Tlang” ti ding a si sawn tiah an thleng ih, tuah cun mi tamsawn in “tlang” “tl” kan hmang zo. Asinan “Tl” a hmang duh lo mi hrekkhat an um lai. Thutthimnak ah, “Klem” “Klir” tivek. “Tl” an hman duh lo khal le, poi sat tuk ding a si lem lo. Kan theih thiam pi ko. Cuvek theihthiam sak awknak (mutual recognition) hi thil ttha a si tin ka ruat. Kan bangawk lonak tete hi theihthiampi awk ding a si. Camibuai tuah ding vekih ti fekfek tuk ding a si hrih lo.\nKum 2002 ah kan calai lam ttuantu, CLF le FCCLS kan mithiam hrekkhat pawl MCC ah ka ko khawm ih thurel tlangnak kan nei. Ramdang ih sin Linguist lam thiam minung 5 lai khal in in tel pi ve. In zirhmi sungin kan lung kim zetmi thuhla pakhat cu hitin a si. “Calai timi cu a har zetmi subject a si. A cancan ahcun, nupa rem aw lo vek a si. Remawknak tuah lo ah cun tthen awk a ol te. Tthen aw lo ding in Maximum Humility timi nasazet in khatlam khatlam tthumawknak neih a ttul” ti a si..\nCutivekih in forh ciamco ruangah, lungrualnak tla kan tuah thei lawk. Kan lungrualnak cu cabu fate ah kan suah ih, tutiang FCCLS cun a tlangpi thu in a fehpi rero lai. Asinan, a hrekkhat in, kan lung rualmi thu kan feh pi thei sal lo. Himizawnah a thlun thei lo tu pawl khal napin mawh thluk awk ciamco ding a si lo tin ka ruat. Ziangah tile kan nih cu Cozah lam vek in thu nei tu kan si lo pi. Duhsaknak lawng ih remnak tuahtu fang men kan si.\nCT: A bang aw lomi ziang tin saw hna kan ttuan tlang thei ding?\nA bang aw lomi khal hmunkhat ah kan um tlang thei ko timi, kan khua Bomba le Khawlung thu thutthimnak in rel ka duh. Khawlung le Bomba cu unau suakkhat khua kan si. Asinan an hmin sak a bang aw lo mi a um. Kan khua Bomba in “Zaal” kan ti. Khawlung in “Vaidip” an ti. A cancan cu Khawlung le Bomba tlangval huatsuak pawl an el aw ciamco ttheu. Ziangtluk kan el awk khal le tuisun nitiang kan hminsakmi a bang aw thei dah lo. Asinan, Khawlung in “Vaidip” an ti ih Bomba pawl in “Zaal” an ti ruangah malte hman kan hua aw cuang lo. Pakhat le pakhat kan duhdawtnak, unau kan sinak, pakhat le pakhat kan tuam hlawmawknak, kan tlawmngainak pawl cu himi kan hminsak dannak in a tthen thei dah lo. Cuvek in kan Falam pengsungah lam dannak tete, kan cangan dan a bang aw lo mi tete cu kan nei ko ding. Asinan cumi pawl ruangah kan common interest cu hloh ter ding a si hrimhrim lo. A ttulnak ah bawm aw hliarhlo thotho ding kan si. Cuvek tidan, bawmawknak cu, miphun picang pawl ih lungput an ti. Tuluk le USA tla an bang awklonak tampi a um ko. Asinan, hmunkhat ih an hnattuan tlang theinak, sipuazi lamah cun an ttangrual thotho.\nNikhat khat ah kan cozah pawl in kan mithiam pawl tla hmang in, cazirding tla in tuah sak thei can tla a um leh ko lo ding. Cuican ah cun tlawngta cun ziang tin saw kan el thei ding. Cozah ih zirding a timi vek in camibuai tuah ding a si mei. Tuah cun Biaknak hmin lawng in kan cang vai ih, camibuai tuah tla a ttul hrih lo ruangah a poituk hrih lem lopi. Huatawknak thlak ko, mah le mah na tuk ih thu el aw ciamco ding kan si hrih lo tin ka ruat. Khawlung pawl in “Zaal” an ti thei lo khal le “Vaidip” an timi cu theihthiampi mei seh la, Vaidip na timi cu a diklo pi tituk hrih lo seh la a ttha lo ding maw ka tinak a si.\n(Asinan hminsintlak ih ka ruat mi cu, ka tupa Pa Ro tivek, Khawlungpa in midang hnen, Falam tlaangpawl, mipi hnen a thlen tikah cun, “Vaidip” a ti kherkher lem lo. “Zaal” a ti thei ve ko. Cuvek in a ttulnak hmun ah cun thlengawk thiam a ttul zet. Zahau pawl in kan khua cio ah cun, “Rawl ka ii” kan ti naan, Falam lak kan tlan ah cun “Rawl ka ei” kan ti thei ve ko. Ti fekfek tuk ding a si lem lo. Zapi duhzawng tla pompi thiam seh la ka tinak a si. Tlauhmun le Sunthla pa in “Ki” timi an hmang nan, midang theih ding ih ca an kuat tikah cun “ Kei” timi an hmang thiam ve a si lo maw?)\nBang lo aw cing in ttanrual theinak hawl thiam cu miphun picang pawl tidaan a si.\nCT: Thangthar nonawn thucah duh in na nei maw?\n1. Pathian hngilh hlah.\nKeimah Khawte Fa timi ka cabu cemnak lam ah kan Laimi pawl hnen ah thu tamnawn ka cah zo. Kan pupa pawl rinsantlak an si theinak cu, Biaknak ah an tthum aw ka ti. Khawzing Pathian ttihzah tu an si ruangah Rinsantlak an si theinak a si tiah tampi ka ngan zo. Tulai san khal ah cumi ka sim zo mi Biaknak timi cu kan ttul bikmi a si ko. Biaknak fumfe kan neih lo ah cun, Pathian parah kan tthumawk lo ah cun, midang rinsantlak kan si thei dah lo ding.\n2. Tesinfa tiang ro ttha roh tum aw.\nA ngaingai tiahcun Laimi pawl kan nundaan hi ka zoh rero tikah kan pupa san in tutiang kan tumtahmi kan ngah ringring ka ti le ka sual lem lo ding. Kan pupa san ah cun, Salu ngah ding an tumtah ih an ngah suak taktak tiah “Salurop” timi hla ka phuah zo kha. Tu fang ah cun ramleng feh kan tum cio ih kan feh thei taktak. Kan tefa tiang hrang a ttha mi ro ttha ziang kan roh ding timi cu tampi ruat tlak a si. Ecology dinhmun lam ih ruah cun, kan leitlun tthansonak pawl hi beidongnak tampi a suak. Dawttlak ngaingai a um lo. Duhham nak hlir in a khat. Global warming ruangah Climate changes timi, tikcu le can a thleng aw thluh. Nan thei cio. Tefa hrangah kan Leilungpi hi umnak tlak a si nawn pei maw tiah Ecologist pawl an thin a phang zet. Leitlun mithiam pawl tu le tu conference an tuah rero ttheu nan, lungkimtlangnak pipa zianghman an suah pi thei dah lo. An conference cu mi hrekkhat in nan theih zo vek in COP an ti. Conference of Parties ti a si. COP-15,16,17 ti pawl an tuah zo.\nKan theih vekin minung tampi cu tisa tthansonak lawng an uar tukih kiangkap (environment) an siat ter thluh. Cu asi ih, IT san kan mino pawl cun kan san thawn a mil aw mi ziang a si ti napin ruat ding a si. Tisa tthansonak lawng cu a tlamtling thei ngaingai lo. Holistic development, sustainable development tivek pawl lawng ruat tlak a si.\nPathian ttihzahnak a tello mi thiamnak cu ttih a nung. Cuvek in Pathian tello tthansonak cu ttih a nung. Cui kan san, IT san fimthiamnak phunphun ngah suak ding in napin zuam uh. Cumi thiamnak le, Pathian ttihzahnak nan kom khawm thei a si le Leilung tlun ih zoh tthimtlak nan si ding. Kan pupa pawl ih dan ttha khal hngilh hrimhrim hlah uh. (Western technology + Asian family spirit + God) Himi pathum nan kom khawm thei le a tlamtlingmi tthansonak nan ngah suak thei ding. Tesinfa tiang ro ttha ah a cang ding. Tisa lam lawng tthansonak cu nunsantlak a si lo. Duhhamtuk tthansonak cun kiangkap a siat suah thluh. Kanmai san daih lawng si lo in tesinfa tiang a daih dingmi ro ttha tumtah ding a si.Na simmi , na relmi, na tuahmi in midang hrangah ziang tluk tthatnak a suahpi ding? Tesinfa tiang teh tthatnak a suahpi thei ding maw titla saupin ruat aw. Tthatnak a suahpi theimi, na tuah theimi taimak thlak in zuam aw. Cumi tengteng a si ticu ka lo khihhmuh thei lo. IT san thawn a mil aw mi napin ruat cio uh. Keimai din hmun in ka rel a si le, ka tuahmi pawl hi tesinfa hrang rottha a si lo hman ah, Pathian rundamnak thuthangttha ka phuan ttheu mi cu, tesinfa tiang rotthabik pakhat a si tin ka ruat.\nVan hram deng tiang a um mi Laimi ka phunpi pawl, Leitlun tisa nunnak hrangah tesinfatiang ro ttha roh ding na neih lo hman ah, Thlarau lam rundamnak ro ttha na roh thei. Leitlun nan thlennak hmunkip ah missionary lungput nei in, thlarau kaitu siding zuamcio uh. Cumicu tesinfatiang ro tthabik a si. Keitla ka pa ih i rohta mi kan inn pi cu a rop zo. Asinan, kan khua Pastor Rev. Hrang Zul le Falam Pastor Rev. S. Hre Kio ih in rohta mi Rundamnak cu kumkhua a hmun mi a si. Cuvek kumkhua a daihmi ro sunglawibik roh cio u si.\n3. Asaannak in khua cuan aw.\nA niamnak hmunrawn in khua thlir lo ding. Tlang sannak hmun in khua na cawn lawngah fiangten ram hlapi na hmu thei ding. Niamtei khaw cawn cu, mitcaw pawl vuipi thu (Saipi) an el awk celcel vek a cang thei. Lei tisa thinlung put ih kan zoh awk tukah cun huatawknak a tam ringring. Laimi pawl hi a khua le a peng dinhmun lawngin zoh awk kan hmang ttheu. Phunkhat, hnamkhat kan sinak pawl tla kan hngilh can a tam tuk. Phunkhat, hnamkhat kan sinakzawn in zoh awk tla thiam phahphah seh la ziang tluk ha a tthat ding. A ngaingai ti ah cun, hnamkhat, phunkhat kan sinak hi, a peng tahnak ih kham thei ding a si lo. Thutthimnak ah Mizoram tiang kan zoh a si le kan phunpi ticawk lo nan hmu cio ding.\nCu lawng si lo in, Thlarau mit in kan minung pi hi zoh thiam a ttha. Bawi Jesuh ah thisen khat, taksa khat, pumkhat kan si ti tla hngilh hrimhrim lo ding. Cuticun Vanlam mit in kan kiangkap kan thlir phah thiam le lung awinak a tam. Remnak a tam. Duhdawtnak a tam. Thinharnak a mal. Huatu a mal. Lungrualnak in a khat. Na thlennak kipah na nuam ding.\nCT: Lo pehtlaihnak?\nCT: Na buai tuk karlak ah hitluk caan in pe thei ih kan lungawi tuk.\nKei khal ka lungawi ve.


Australia Fang –Er ( Chin New Year ) - Chinland Today Media\nAustralia Fang –Er ( Chin New Year )\nOctober 12, 2009 12:07 pm·1 comment\nThang Khaw Lian – ALRA (sungtuan)\nAdelaide 3rd Oct 2009\nTu kum (2009) Chin New Year ( Fang-Er) cu lungawi ten kan hmang tlang theh a si.\nAdelaide um kan Falam mi Inn 21 ah mikhual kan zem aw. Melbourne ih sin mipum 88, Brisbane ih sin mipum 10 le Waga waga ih sin mi 2 in thleng thei ih kan lung a awi ngaingai. Brisbane ih Unau pawl ,1st oct 2009 zanlam nazi 5:00pm ah dam ten anrak tleng. Melbourne lam Unau pawl cu 2nd oct 2009 zing lam ah bus 2 in anrak thlengih a zan lam ah Bus 1 le private car thawn in rak tleng cio hai.\nHi mi kan Fang –Er puai pi hrangah Cawcang 1 le Vok 2 in kan sunlawih.\n2009 Lai Kumthar(fanger) Malaysia\nYangon ah CHIN KUM THAR [FANGER]\nUSA Chin New Year Festival zuk\nLeknak lam ( Sport )\n2nd oct 09 zanlam 2:00pm ah Volleyball zuam awnak kan thawk. Volleyball team 5 kan um, Adelaide ih sin A team le B team, Mealbourne ih sin A team le B team, Brisbane ih sin team khat an suak thei. A zan cu khawmnak kan neiih Rev. Tawk Kap in Pathian thuthangtha simnak in nei sak thei ih kan lung a awi zet.\n3rd Oct 09 zing lamah Soccer lehnak kan thawk ih sun hnuah Nu volleyball, Pa volleyball final, Hri caih awk nakah Nu le Nu, Pa le Pa , Nauhak pawl tin leh tlang nak kan neih hnuah Soccer Final an lek tlang.\nPa volleyball …. Adelaide Team A ( Frist) Khap 8 Bellrang tumpi (laksawng)\nSoccer (Bawhlung) ……Brisbane ( First )Khap 9 Bellrang tumpi (laksawng)\nNu Volleyball….Adelaide (First)\nHricaih pa………Melbourne (First)\nHricaih Nu……..Melbourne ( First)\nHricaih Nauhak…Melbourne (First)\nHi Mi Leknak bualrawn kapah, kan thalai pawl in, ei le in dingtete an zuar Leh nak hmuah hmuah cu zanlam nazi 4:30pm ah lungawi ten kan teh.\nHall lam programme\n3rd Oct 09 zanlam rawl kan ei teh hnuah hall lamah kan pan tlangih nazi 8:00pm ah kan thawk.\nMusic lam ah in rak tlawm ngai sak tu pawl cu, Melbourne ih sin, Siang Te, Cung Te, Hmung a, Sang Te le Tawng a, pawl an si. An par ah Lungawi nak tam pi kan nei.\n1. Hmaisabik ah Pastor David khaw Lian Zam ih thlacam nak in kan thawk.\n2. Rinsan mi Kan Falam Upa pawl, Hmailam State parah an kai ih, kan thalai pawl in tingtang le drum thawn in hruai. Salai Dar Lian Mang in mic thawn KAN LAI TLANG FING LE TLANG ti mi hla in hruaiih kan zaten, mipi pawl thawn ding in Kan laitlang sunlawih pek nak , hla cu kan sak tlang.\n3. Inn tek lam thu simnak ah Salai Mang Hlei Sawn in a hmang.\n4. Melbourne lam ih sin Pa Piang Lilian in thu sim nak a nei.\n5. Brisbane lam ih sin Pa Mang San Lal in thu sim nak a nei.\n6. Multicultural lam in Mrs.Gosia Skalban in thu sim nak a nei.\n7. Hope Adelaide(laimi AIDS lam bawmtu) ihsin Sister Patricia Pak Poy In thu simnak a nei.\n8. Laksawng pek nak can a si ih Volleyball ( first )Adelaide team Salai Mang Hlei Sawn In LakSawng a pek.\nSoccer(Bawhlung) (first) Brisbane Soccer team, Pa Vai Lian Sum In LakSawng pek nak A nei ih,\nlek thiambik ( best player ) Zuala in a ngah ih, Pa Piang Lilian in laksawng pek nak a nei.\n9. Kan Adelaide ah, Leitlun Fimnak lam ih degree a ngah tu, Pa Than Tur le Nu Thla Iang te ih Fa nu 2 nak Mai Iang Than Mawi ( Mawi Te ) cu , 2008 kum ah University of South Australia Phunsang tlawng ih sin Bachelor of Engineering ( Civil Engineering with Honour ) a ngah rungah ALRA (Adelaide Lai Rihli Association ) President Salai Mang Hlei Sawn in sunlawihnak Capi pek nak a nei.\n10. Melbourne lam ih sin sunlawih laksawng pek nak can an nei. Kan Falam Cailai lamah kan Falam tong zirhnak lam ih tan in laksak tu , Nu No Than Thluai, Nu Hlawn Nei Sung le Mai Cung Thluai an si ih Lailun Pawlkom Melbourne President Pa Piang Lilian in Laksawng peknak a nei. Cumi hnuah Nu No Than Thluai in Kan Falam Calai lam thawn pehpar aw in, Kan Lai tong a thupit zia le a tul zia, an tuan suak zo mi parah ziang tluk in kan nuahak pawl an thang so ih calai ( BOOK LET ) thuan thu tawi tete le Cartoon lem cuang in an suah thei zo, tin fawrhfial nak le phuansuah nak can a nei.\nLai Lam le Fashion Show ( Culture dance )\n11.Melbourne , Nauhak pawl hnen ih sin, Lamnak , Thalai pawl hnen ih sin Lai Ram a Mawi lam, Ceretlawh lam le Ral Lam pawl an lam ih Adelaide ih sin Ral Lam, Fang-Er lam, Sa aih Lam pawl thawn kan nuam tlang a si.\n12 Adelaide ih kan Unau ,Chin Christian Fellowship ih sin a mawi zet mi le tulai santhar lendan in Fashion show an show hnuah Melbourne Thalai pawl hnen ih sin Kan laithuam phun 8 thawn Fashion Show, show nak kan nei tlang a si.\nHla Sak Nak ( Concert )\n13. Van Kim, Dar Lian Mang , Mang Kuk, Zuala,Tin Kip, Pa Lal, A Hlu,Cungte, A Bor le Grace pawl hnen ih sin Hla mawi ngai nak kan nei.\n14. ALRA Secretary, Pa Thang Khaw Lian in, Fang –Er thu thawn pehpar aw in lung awi thu simnak a nei hnu ah, a Nu Thla Iang in Pthian hnen ah lungawi thu sim nak in neih sak ih zan nazi 11:30 pm ah tluang zet in kan bang a si.\nHi mi Fang –Er tuah suak thei ding in, Sum le pai in se seh, tha zang in si seh tan in lak pi tu, kan lai mi nan zate par ah rel cawk lo lungawi nak kan nei a si.\nHmailam can khal ah hi ti vek in lung rual zet le duhdaw aw zet in ke kar tlang uh sih……..\non August 21, 2015 at 3:03 am\nLai thuam nan va hruk lo em


Tili Khua Hlun Thawn A Tul, Mipi Tlan Thluh Zo - Chinland Today Media\nTili Khua Hlun Thawn A Tul, Mipi Tlan Thluh Zo\nAugust 20, 2015 7:02 am·0 comments\nFalam peng Tili khua hlun cu minung umnak tha lo ih a kak theh ruangah zamrang theibik ih thawn a tul thu theih asi. “Milai um ngamnak ding a si nawn lo, lei a kak thluh. Mithmuh rori in leilung a tla. Zinglam ih khuk can a tlami hi zaan lam ah minung pil can a si. Tuhi Tili khawthar ah an hung beu theh” tiah Tili khua Pa Van Uk Mang in a sim.\nJuly ni 31 sun ah Tili Khaw hlun taw Vapi tiva in lei a hun hnuk ruangah Tili khawhlun tlunlam pi 200 hlatnak in lei a kak. ni [August 20] ah inn nga kan thiat zo. Inn thawn tikah tanpinak nasa zet in kan tul ding. Tu ah World Vision in mi pakhat fang pi 3 ciar in pekmi lawng ei ding kan nei. Kan meisa khal a siat ih tu hi far kan vang rero! tiah Tili khawthar ih um Pa Tuan Thawng Zul in a sim. khaw hlun ah inn 21 a um ih mipum 80 an um. Tili khawthat ah inn 42 an um ih mipum 229 an um.\nKhaw hlun lawngah tlawnginn kan nei ih khawthar inn sak lai pahnih kan neihmi ah nauhak pawl tlawng an kai. Ca zirhtu pawl khal khawsung inn ah kan um khawm hai! tiah Pa Tuan Thawng Zul in a sim. khua ah phun 4 tiang lawng an nei ih tlawngta nauhak 17 an nei. Falam ihsin peng 8 a hla.


Bible Thianghlim - RUTH\nBibleThianghlim – RUTH\nA huap sung cān: Laireltupawl san\nNgan kum: B.C. 1000 hrawng\nHi cabu hmin cu hi thuanthu ih mipawimawh Ruth-ih hmin kha pek a si. Amah cu nuhmei, Naomi-ih mo, miphun dang nuhmei a si. Hi thuanthu cu laireltupawl san cān siat laifangih cang mi thu a si (1:1; Laireltupawl thuhmaihruai zoh aw). Hi thuanthu ih milaipawlih ziaza le nuncan pawl cu Laireltupawl cabu sungih milai ziaza le nuncan pawl thawn an bangaw lo zet. Ruth cabu in mirinum lo miphun lakah mirinum an um ti a langter. Cu hmuahhmuah tlunah, duhdawtnak le rinumnak neitupawl parah Pathian in amai duhdawtnak le rinumnak a langter.\nLaireltupawl cabu sungah Hebru ṭawngfáng «chesed» (rinumnak) ti mi vei hnih lawng a lang. Sikhalsehla hi cabu sungah chesed (rinumnak) ti ṭawngfáng hi vei thum kan hmu ih (1:8; 2:20; 3:10), a ṭawngfáng ih a lăng lonak hmun khalah rinumnak le duhdawtnak thuhla cu kan hmu tam zet (1:14, 16-17; 2:11; 3:14, 15). Cān harsa kan tawn tikah Pathian thinhengnak a si hmang tiin kan rak ruatsual ṭheu ti hi thuanthu hin a tarlang (1:13, 20-21). A cāncānah cun in thlawsuah theinak ding le in hman theinak dingin harnak a thlenter. Pathian in kawlawngnak (1:21) ihsin khahliamnak (2:14-18; 3:15-17; 4:9-17) ah Naomi le Ruth a hruai.\nHi thuanthu ih thil cang mi hmuahhmuah ih a lăngter mi cu Pathian kilkhawinak a si. Thupi dang pawimawh zet cu «sungkhatlaicin tlentu,» ti mi hi a si. Hi ṭawngfáng hi Hebru ṭawngfáng «goel» tiin vei 22 a lang ih, ṭulpawi laiih sungkhatlaicin bawmtu le kilkhawitu vekin Boaz hi a tarlang. Ruth in Boaz thawi an pehtlaihawknak tuah a tumnak săn cu sungkhatlaicin tlentu si dingin Boaz in mawhphurhnak a nei ih, Pathian Dān milin Ruth khal in sungkhatlaicin tlentu hawl theinak a neih ruangah a si. Boaz le Ruth cu kan sungkhatlaicin a si mi, in humhimtu le in câwmtu Khrih (Mat 1:5-6) le David (Rut 4:21-22) cithlahtu an si.\nI. Naomi parih Ruth rinumnak (1:1-22)\nII. Ruth parih Pathian rinumnak (2:1-23)\nIII. Ruth parih Naomi rinumnak (3:1-5)\nIV. Ruth parih Boaz rinumnak (3:6-4:12)\nV. Noami parih Pathian rinumnak (4:13-22)\nMoab Ram ih Vaihnak\n1 Laireltupawl in an uk lai san ah hitin a si, ram ah mangṭam a thleng. Cule Judah ram, Bethlehem khawmi pakhat cu a nupi le a fapa pahnih thawn Moab ram ih cêng dingin an feh. 2 Cu paih hmin cu Elimelek a si, a nupi hmin cu Naomi a si, an fapa pahnih hmin cu Mahlon le Kilion an si. Annih cu Judah ram Bethlehlem-ih Efrath-mi an si. Cule annih cu Moab ram ah an lut ih, cu tawkah an umlan ta.\n3 Cun Naomi-ih pasal Elimelek a thi, cule amahnu le a fapa pahnih cu tān ta an si. 4 Moab nunau nupi ah an nei veve. Pakhat hmin cu Orpah a si ih, a dang pakhat hmin cu Ruth a si. Cule cu tawkah kum hra hrawng an cêng.\n5 Cun Mahlon le Kilion khal an pahnih in an thi, cutin amahnu cu a fapa pahnih le a pasal in an tān ta.\nNaomi a Kirsal\n6 Cun Jehovah in a mipawl cu rawl peknak in a vehvai hai ti thu Moab ram ihsin Noami in a theih ruangah, a mole thawn Moab ram ihsin tlung dingin a tho. 7 Cule a rak umnak hmun ihsin a feh ih, a zawngah a mole pahnih tla an feh ve, cule Judah ram kir dingin zin zawhin an feh.\n8 Cule Naomi in a mole pahnih hnenah, «Nan nuih inn ah tlung veve uh. Keimah le in thih santupawl parih nan rinum bangin nan parah Jehovah rinum ve seh. 9 Jehovah in nan pasal luangpi hnuaiih cawlhhahdamnak hmuh ding lo siang veve hram seh,» tiah a ti. Cun anih in a hnam hai, cule ring zetin an ṭap.\n10 Cule annih in a hnenah, «Nangmah thawn na mipawl hnenah kan kir ve hrimhrim ding,» tiah an ti.\n11 Asinan Naomi in, «Ka fanule tla, tlungkir mai uh, ziangahso ka hnenih nan feh zik? Nan pasal dingah ka pum sungah fapatla ka nei nawn maw si? 12 Ka fanule tla, kir ko uh, feh uh, ziangahtile pasal nei dingah ka tar tuk zo. Ruahsannak ka nei tiin, tuihzan ah pasal neiin, fapatla hring hman ningla, 13 an pitlin tiang teh nan hngak ding maw? Pasal loin maw nan rak um ringring ding? Ka fanule tla, cutin si hlah seh. Jehovah kut cu keimah dokalhin a um ruangah cumi in nanmai hrangah ka thin a nater tuk,» tiah a ti.\n14 Cun an aw an suah ih an ṭap lala, cule Orpah in a ni cu a hnam, asinan Ruth cu a ni hnenah a kăwpbet.\n15 Cule anih in, «Zoh hman, na pasal unauih nupi cu a miphun hnen le a pathianpawl hnen lamah a tlungkir, amah thlun ve aw,» tiah a ti.\n16 Asinan Ruth in,\n«Nangmah lo tân dingin,\nAsilole nangmah lo thlun bansan dingin i hnêk rero hlah.\nZiangahtile na fehnak kip ah ka feh ding,\nCule na riahnak kip ah ka riak ve ding.\nNa miphun cu ka miphun a si ding ih,\nNa Pathian cu ka Pathian a si ding.\n17 Na thihnak hmun ah ka thi ding ih,\nCu tawkah phum ka si ding.\nNang le kei hi thihnak siarlo thil dangin in ṭhen asile,\nJehovah in ka parah siatnak tuah sehla,\nCuhnakih nâ khalin tuah seh,»\ntiah a ti. 18 A hnenih feh dingin a tumhnget tuk ti a hmuh tikah, a hnenih ṭawng a bâng.\n19 Cun cute pahnih cu Bethlehem an thlen hlanlo an feh. Cule hitin a si, Bethlehem an thlen tikah, anmai ruangah khaw sung mi hmuahhmuah cu an phur zet, cule nunaupawl in, «Himi hi Naomi maw si?» tiah an ti.\n20 Asinan anih in an hnenah, «aNaomi tiah in ko hlah uh. bMara tiah in ko uh, ziangahtile Ziangkimtithei cun ka nunnak khá tukin a tuah. 21 Khatliamin ka fehsuak ih, Jehovah in kawlawngin i tlungkirtersal. Jehovah in keimah dokalhnak a rak phuanglang zo ih, Ziangkimtithei in i zawnzaiter zo siin, ziangahso Naomi tiah in ko?» tiah a ti hai.\n1:20a Naomi: Nuam tinak a si.\n1:20b Mara: A khâ tinak a si.\n22 Cutin Naomi cu Moab ram ihsin Moab-mi a mo Ruth thawn a tlungkir. Annih cu barli sangvut khawm cût thăwk ah Bethlehem an thleng.\nRuth in Boaz a Táwng\n1 Cun Naomi pasalih sungkhat, Elimelek-ih hrin lak ihta milian zet pa pakhat a rak um. Cu paih hmin cu aBoaz a si. 2 Moab rammi Ruth in Naomi hnenah, «Zangfahten ló ah feh in, an mithmuhih duhsaknak ka conaknak dung ihsin fângvui lâk hrelh mi khawm ning,» tiah a ti.\n2:1a Boaz: Hebru ṭawng a si ih, a sullam cu «cumi ah cahnak tha a um,» tinak a si.\nCule anih in a mo hnenah, «Ka fanu, feh aw,» tiah a ti.\n3 Cun anih cu a pawk ih a feh, cule ló ih fângattupawl dung ihsin an hrelh mi a sar. 4 Ngai hnik, Boaz cu Bethlehem ihsin a ra thleng ih, fângattupawl hnenah, «Jehovah in lo umpi hram seh,» tiah a ti.\nCule annih in a hnenah, «Jehovah in mal lo sawm seh,» tiah an sawn.\n5 Cun Boaz in fângattupawl hotu ih a ret mi a siahhlawh hnenah, «Hihi zo-ih fala so a si?» tiah a ti.\n6 Fângattupawl hotu siahhlawh cun a sawn ih, «Amah cu Moab ram ihsi Naomi thawi ra tlungkir mi Moab fala a si. 7 Cu nu in, ‹Zangfahten nan thlaithar têlpawl lakih thlaithar attupawl ih hrelh mi sar in khawm hram ning,› tiah in ti. Cule cu nu cu a ra thleng ih, inn ih málte sung a cawlh siarlo zing ihsin atu tiang a ṭuan,» tiah a ti.\n8 Cun Boaz in Ruth hnenah, «Ka fanu, ṭhaten na ngai lo ding maw? Fâng sar dingin mi dang ló ah feh hlah, hitawk ihsi khalin tlân hlah, ka siahhlawh falapawl hnenah nâi zetin um sawn aw. 9 Ló ih an ah lai zohhliah awla, an dung ihsin thlun vivo aw. Tlangvalpawl zohman in nangmah lo thâm lo dingin thu ka pe hai zo a si lo maw? Cule na ti a hāl asile, tidai thâwl pan awla, tlangvalpawl ih khai cia mi in aw,» tiah a ti.\n10 Cule a hmai leisin bihin a kûn ih, leilung ah a băwk, cule a hnenah, «Ram dang mi ka si na cingin, i ngaihsak dingin ziangahso maw na mithmuhah duhsaknak ka co?» tiah a ti.\n11 Cule Boaz in a sawn ih a hnenah, «Na pasal a thih ihsin na ni hrangih na tuah mi hmuahhmuah, na nu le na pa, na suahkehnak ram tan tâ in, na theih dah lo mi miphun hnenih rat na duhzia thupawl tla ka hnenah in sim ṭheh. 12 Jehovah in na ṭuan man lo rūl sehla, a thla hnuaiih răwlhimnak hrangih na pan mi Israel-ih Pathian Jehovah in lawmman kimten lo pe hram seh,» tiah a ti.\n13 Cule amahnu in, «Ka bawipa, na mithmuhah duhsaknak co ning. Ziangahtile keimah cu na siahhlawh nunaupawl lakih pakhat vek ka si lo na cingin, nang cun i thlangăm zo ih, na siahhlawhnu hnenah aṭha zetin na rak ṭawng,» tiah a ti.\n2:13a ṭha zetin: A ṭawnghrampi ah cun, «thinlung ah» ti a si.\n14 Boaz in a hnenah rawl ei cān ah, «Hinah ra awla, sang ra ei aw, cule na sang phel cu sabit ti thûr sungah hnim aw,» tiah a ti. Cutin cu nu cu thlaithar attupawl kiangah a to ih, anih in thlairawlkăn a pe, cule a ei ih, a khawp, cule ziangmaw zât cu a retṭha. 15 Cule thlairah sar dingin a thawh tikah, Boaz in a tlangvalpawl hnenah, «Thlaithar tēl lak ihta khal la ko seh, mawhthluk hlah uh. 16 Cuihhleiah a hrangah thlairah cu thlaithar tēlpawl ihsin zûkthla hrim uh, cumi cu a sar dingah tân uhla, amah cu kawk hlah uh,» tiah a ti.\n17 Cutin ló ah sîm lam tiang thlairah a sar ih, a sar mi cu a vua, cule cumi cu barli sangvut efa khat hrawng a si. 18 Cun cu nu in cumi cu a la ih, khawpi sungah a feh, cule a ni in a sar mi a rak hmu. Cutin khawp teih a ei hnuih a tāng mi a retṭhat mi cu a phawrh ih a ni cu a pe.\n19 Cule a ni in a hnenah, «Tuihsun teh khuiah fâng na sar? Khuitawkah hna na ṭuan? Nangmah a lo ngaihsaktu cu malsawmin um seh,» tiah a ti.\nCutin a hna a va ṭuannak paih thu cu a ni hnenah a sim ih, «Tuihsun ih hna ka ṭuannak paih hmin cu Boaz a si,» tiah a ti.\n20 Cun Naomi in a mo hnenah, «A thi mi le a nung mi hnenih rinumnak bansan lo tu Jehovah in anih cu malsawm hram seh,» tiah a ti. Cule Naomi in a hnenah, «Hi pa cu kan sungkhat a si, kan asungkhat nâi zet pakhat a si,» tiah a ti.\n2:20a sungkhat nâi: Sungkhatlaicin tlentu tinak a si.\n21 Moab rammi Ruth in, «Cuihtlunah anih in ka hnenah, ‹Ka rawl khawm an ṭheh thluh hlanlo ka tlangvalpawl naih ah um ringring aw,› i ti,» tiah a sim.\n22 Cule Naomi in a mo Ruth hnenah, «Ka fanu, mi in mi dang ló ih an lo tawnlonak dingah, a siahhlawh falapawl zawngih na fehsuah cu a ṭha,» tiah a ti. 23 Cutin barli sangvut khawm le sangvut khawm an ṭheh hlanlo thlairah sar in Boaz-ih siahhlawh falapawl kiangah a um. Cule a ni hnenah a cêng.\n1 Cun a ni Naomi in a hnenah, «Ka fanu, na ṭhatnak dingah cawlhhahdamnak ka lo hawlsak lo ding maw? 2 A siahhlawh falapawl hnenih na umnakpa Boaz cu kan sungkhat a si lo maw? Ngai hnik, anih in tuihzan ah hruihhmun ah barli sangvut a zâp ding. 3 Curuangah khawlhaw awla, zihmui rimthaw hnihaw aw, cule na sinfen ṭhabik hruh awla, hruihhmun ah feh aw. Asinan ei le in a ṭheh hlanah cun cu pa hnenah theih awter hlah. 4 Cun hitin a si ding, a ih tikah, a ihnak hmun na hminsin pei. Cule na lut pei ih, a ke na hlip pei, cule na it pei. Cun na tuah ding mi a lo sim ding,» tiah a ti.\n5 Cule Ruth in a hnenah, «I sim mi zaten ka tuah ṭheh ding,» tiah a ti. 6 Cuticun hruihhmun ah a suk ih a ni in a hnenih a sim mi hmuahhmuah bangtukin a tuah.\n7 Cule Boaz cun a ei le in a ṭheh tikah a thinlung a nuam zet ih, it dingin fângpen hram lam a pan. Cule cu nu cu dimten a ra, Boaz-ih ke a hlip ih a it. 8 Cun zanṭim ah hitin a rak cang, Boaz a ṭhang dukdi ih a sir a her, cule ngai hnik, a ke lamah nunau pakhat a it.\n9 Cule anih in, «Zo na si?» tiah a ti.\nCule cu nu cun, «Na salnu Ruth ka si. Na thlazar hnuaiah na siahhlawhnu hi la aw, ziangahtile nang cu asungkhat nâi na si,» tiah a sâng.\n3:9a sungkhat nâi: Sungkhatlaicin tlentu tinak a si.\n10 Cun anih in, «Ka fanu, Jehovah in mal lo sawm hram seh! Ziangahtile milian asilole mifarah tlangvalpawl dung na thlunlonak hin a thăwk hnakin a cemnakah na rinumnak na langter sinsin a si. 11 Cule ka fanu, atu cun ṭih hlah, na ngĕn mi zaten ka lo tuahsak ding, ziangahtile ka umnak khawmipawl hmuahhmuah in nang cu nunau ṭhaṭhum na si ti an lo thei. 12 Na asungkhat nâi ka si ti cu a dik a si. Hmansehla kei hnakih sungkhat naideuh mi pakhat a um lai. 13 Tuihzan cu riak aw. Thaizing ah bna parih sungkhat nâi sinak ṭuanvo a tuah asile a ṭha, tuah ko seh. Asinan na parih a ṭuanvo a tuah duh lo asile, Jehovah a nun rori vekin, cuih ṭuanvo cu na hrangah ka tuah ding! Zing lam tiangin it ko aw,» tiah a ti.\n3:12a sungkhat nâi: Câng kuatnak zoh aw.\n3:13b na parih sungkhat nâi sinak ṭuanvo: A lo tlen tinak a si.\n14 Cutin zing lam khawvan tiang a ke hramah cun a it, cule pakhat le pakhat an theihthiamawk hlanah cu nu cu a tho. Cun Boaz in, «Hruih hmun ah nunau a ra ti zohman in thei hlah hai seh,» tiah a ti. 15 Cuihtlunah Boaz in, «Na sĭn mi puan keng awla, rak dawng aw,» tiah a ti. Cule a dawn tikah, anih in barli sangvut tah ruk a tah ih, cu nuih parah a suan. Cun cu nu cu khawpi sungah a lut.\n16 A ni hnen a va thlen tikah, a ni cun, «Ka fanu, nangmah na si maw?» tiah a ti.\nCun anih in a hrangih cu pa in a tuah mi hmuahhmuah cu a sim ṭheh.\n17 Cule anih in, «Himi barli sangvut tah ruk hi i pek, ziangahtile anih in ka hnenah, ‹Na kut lawngin na ni hnenah tlung hlah,› i ti,» tiah a ti.\n18 Cun anih in, «Ka fanu, ziangtin thu a tlu ding ti na theih hlan cu to hrih aw, ziangahtile tuihsun ah hi thu fel ko a tuah hlanlo amahpa cu a um menmen lo ding,» tiah a ti.\nBoaz in Ruth a Tlen\n1 Boaz cu khawpi kăwtka ah a fehso ih, cu tawkah cun a to. Cule ngai hnik, Boaz-ih a rak rel mi Elimelek-ih asungkhat nâipa cu a ra. Cutin Boaz in, «Unaupa, ra pial aw, hi tawkah to hnik,» tiah a ti. Cutin cu pa cu a ra pial ih, a to.\n4:1a sungkhat nâi: 3:9 simfiangnak zoh aw. Himi hi 4:3, 6, 8 le 14 khalah a um.\n2 Cule Boaz cun khaw sung upa pahra a ko hai ih, «Hi tawkah to uh,» tiah a ti. Cule annih cu an to. 3 Cun a sungkhat nâipa hnenah, «Moab ram ihsi ra tlung Naomi in kan unaupa Elimelek-ih leiram a zuar. 4 Cule, ‹Hitawk ih topawl le ka mipawlih upapawl hmaiah cumi cu leisal aw. Na tlen ding asile tlen aw, asinan na tlen lo ding asile, ka theih theinak dingah i sim aw. Ziangahtile nangmah siarlo a tlentu ding zohman an um lo ih, nangmah sangtu cu keimah hi ka si,› tiih thu lo theihter dingin ka ruat,» tiah a ti.\nCule anih in, «Ka tlen ding,» tiah a ti.\n5 Cun Boaz in, «A rothil parih a thi mi paih hmin a hlohlonak dingah, Naomi hnen ihsin lóram na lei ni ah, a thi mi paih nupi Moab rammi Ruth khal na lei cih tengteng pei,» tiah a ti.\n6 Cule sungkhat nâipa cun, «Keimai hrangah cumi cu ka tlen thei lo, ka rothil ka siatsuah pang ding. Ka tlen theinak cu nangmai hrangah la awla, tlen aw, ziangahtile ka tlen thei lo a si,» tiah a ti.\n7 Hlanlai ah cun Israel ram ah tlenawknak le thlengawknak thuhla ah thil ziangkim an hngehterdān cu hitin a si: mi pakhat in a kedam a phuak ih mi dang a pe, hihi Israel ram ih thil an hngehterdān a si.\n8 Curuangah sungkhat nâipa cun Boaz hnenah, «Nangmai hrangah lei aw,» tiah a ti. Cule a kedam a phawih.\n9 Cule Boaz in upapawl le mipi hmuahhmuah hnenah, «Nannih cu Elimelek ta, Kilion ta le Mahlon ta zaten Naomi hnen ihsin keimah in ka lei a si ti tuihsun ah theihpitu nan si. 10 Cuihtlunah a rothil parih a thi mi paih hmin a hlohlonak dingah, Moab rammi Ruth, Mahlon nupi cu ka nupi dingah ka cohlang. Cutin a thi mi paih hmin cu a unaupawl hnen ihsin le khawpi kăwtka ih a dinhmun ihsin a hlorál lo ding. Nanmah hi tuihsun ah theihpitu nan si,» tiah a ti.\n11 Cule khawpi kăwtka ih um mipi hmuahhmuah le upapawl in, «Kanmah cu theihpitu kan si. Jehovah in na inn sungih lut nunau cu Israel sungza dintu Rachel le Leah te pahnih vekin a tuah a si. Cule Efrathah ah hlawhtling awla, Bethlehem ah na hmin thang seh. 12 Cuihtlunah hi fala hnen ihsin Jehovah in a lo pek ding mi cithlah hmangin, na sungkua cu Tamar in Judah hnenih a hrin mi Perez-ih sungkua vek si seh,» tiah an ti.\nBoaz le Ruth-ih Tesinfapawl\n13 Cun Boaz in Ruth cu a ṭhi ih, a nupi ah a cang. Cule a hnenih a ih tikah, Jehovah in fa a vunter ih, fapa a hring. 14 Cun nunaupawl in Naomi hnenah, «Sungkhat nâi nei loih tuihni ih lo umter lo tu Jehovah cu thangṭhatin um seh. Cule Israel ram ah a hmin thang seh! 15 Cule amah cu na nunnak tungdingsaltu le na tar tikih a lo câwmtu si seh. Ziangahtile a lo duhdawtu na mo, na hrangih fapa pasarih hnakih ṭhahnemsawn in fapa a lo hrin a si,» tiah an ti.\n16 Cun Naomi in naute cu a la ih, a ṭāng ah a pawm, cule amah cu nau umtu ah a cang. 17 Cuihtlunah an innhnen nunaupawl in cuih naute cu hmin an sak, «Naomi hnenah fapa a suak,» tiah an ti. Cule a hmin ah Obed an sak. Anih cu David pa, Jesse-ih pa a si.\n18 Perez-ih cithlahsâwng thuanthu cu hihi a si: Perez in Hezron a hring, 19 Hezron in Ram a hring ih, Ram in Amminadab a hring, 20 Amminadab in Nahshon a hring ih, Nahshon in Salmon a hring, 21 Salmon in Boaz a hring ih, Boaz in Obed a hring, 22 Obed in Jesse a hring ih, Jessi in David a hring.


Kawlram Thu Kan Zingzawi Ding: Barak Obama - Chinland Today Media\nAugust 24, 2010 1:27 pm·1 comment\nUS president Barak Obama in Kawlram miuk cangvaihdaan pawl felfaite in zohfel a tum thlang thu a sim. Leitlun ram tin ukawkdaan le Kawlram miuk a tekhin tikah Kawlram miukdaan hi fellozet in a hmu ih Washington cun Kawlram hi leitlun pumhuap in ralbuainak a tuah tiah a phuang bet. Leitlun ram thenkhat in Kawlram hi bawmnak an pe duhnawnlo ih nasazet in an hrem thoknak a rei zet thlang.\nRam that duhtupawl cun Kawlram hrilawknak hin zalennak taktak a suahpi lo ding tiah nasazetin hrilawknak an do kalh ve thung. An duhlonak langter nak ahcun Ralkap hotupawl cu an ralbawi sinak form tiang hlit in mipi bum an tum rero tiah an sim bet.\nUS, Britain le Australia cun Kawlram thu a rang theibikih rel ding ah an lungkim zo. Tui kum thlanawk cu free and fair ti asiko nan thawngtla 2,100 lenglo an um ih Pi Aung San Suu Kyi khal tello ding ah a lamzin an kharsak ruangah tui kum hrilawknak ding hi mibumnak a si tiah an sim.\nUN cun Kawlram miuk kekar daan zohfel ding ah EU nasa sinsin in a nawr. Kawlram thuhla pesuaktu Tomas Ojea ih simnak ah Kawlram acozah hin a mipi a that ih hremnak a phunphun a pek lawngsiloin duhlocingih rap tiang in a mipi a tuarter tiah a sim.\nLeitlun ram (5) hnak ih tamcun Kawlram tuahthat ding ah an lungkim nan China le India cun nasazetin Kawlram hrang hmasawn theilonak ding ah diklo zet in an bawm rero lai tiah an sim tel bet. Kawlram tuahthat ding thu ah UN hotu Ban Ki-Moon cun Obama a ngen bet.\nLiamcia kum 1988 lai ih mi 3,000-6,000 hnak ih tam nunnak liamter ding ih thu petu General Than Shwe cu leitlun tual that pawl list ah telh a si. Cun, Kawlram hin daan lo ih pipelines a tuahnak thu leitlun a ti buai tiah an sim bet. Cun kan dung kum ih Buddhist monks siarcawklo le mipi tampi thah an si ruangah US president cun a thuhla hi a zingzawi rero tum thlang a si.\non August 26, 2010 at 3:35 am\nSi hram seh. Sinan China le India hi an ngam ve vak lo a bang ee.


R.I.P : Pi Ngun Hniang Nih Hi Vawlei Cung A Nunnak In A Kan Liam Tak – Onlinenungak\nMalaysia ram ah ralzam sinak in khuasa mi Pi Ngun Hniang nih tuzan January 27, 2021 ah ruahlo pi in Chawkit sizung ah mual a kan liam tak.a tu a thi mi Pi Ngun Hniang hi kum khua lei in cun kum 55 a si cang.a zawt nak hi taksa dam lo nak cardiovascular anei mi a si.nizan in dam lo hram ai thok i sizung ah rian rang tein tehpi cawlh a si nain sau hmanh kuah manh lo in a kan liam tak hi a si tiah kan theih.\nFRO, Malaysia nih thanhnak a tuah ningah cun, ZUALKO.Nu Ngun Hniang (Samuel Nu) in January 27, 2021, tuihzaan lam nazi 7:30pm ah ruah lo pin Chawkit Siizungpi (GHKL) ah mual in liam san. Nu Ngun Hniang hi kum 55 asi ih, lungna nei, lungsungih tithiang luannak thiihri nak (cardiovascular) nei mi asi. Tlawngkai nihnih January 26, lam ihsin a dam lo thok ih January 27, 2021 zaanlam nazi 6:00pm ah ambulance thawn GHKL siizungpi ah fehpi cih asi ih\nSiizung emergency thlen veten doctor pawl in sii le vai thawn an tuamhlawm rero laifangah rinlo pin a thaw in cem san.Nu Ngun Hniang ih a tantami a Pasal, a fale siseh sungkhat unau tanta mi zaten FRO in kan tuarpi zet. Pathian in an umnak hmun cio ah Pathian in hnem hram seh tiah thlaza kan cam sak a si.Ruakvui thuhla ah zianghman thu felfai a um hrih lo ruangah thuhla felfai kan theih le ve ten kan runlo simthan sal ding.


Thomas Tikcu Caan - Chinland Today Media\nThomas Tikcu Caan\nMarch 16, 2009 1:30 am·0 comments\nSiar: John 20:24-28\nThomas in, “Ka Bawipa le ka Pathian,” tiah a ti. -John 20:28\nKumkhat Sung Baibal:– Daan. 28-29 – Marka 14:54-72\nA kum in upa a kim zomi mino pakhat cu a zumnak thu ah a buai rero. Nu le pa in duhdawtzet in Pathian thu thawn an cawmdawl nain kiangkap ruangah Bawipa hnen ihsin a pial. A nauhaklai ah Jesuh a thei na’n atu cu a zum nawn lo.\nNikhat ah amah thawn kan biak awk tikah, “Reipi Pathian na zum zo na’n atu ahcun Jesuh na theihnak le na zumnak na fiang aw nawn lo. Atulai fangte na nunnak hi Thomas tikcu caan ah na um ti ka lo sim duh,” tiah ka ti.\nThomas cu dungthluntu 12 sungah pakhat a si ih kum tampi Khrih a rak zum ti a thei. Jesuh a thih hnu ah thlaan ihsin a tho saal ngaingai pei maw? tiah Thomas in a rinhlelh. Ni 8 a rei hnu ah Jesuh cu Thomas hnenah a lang. A hmaphe a hmuh ih zum loin um nawn hlah, zum aw, tiah a sim. A netnak ah a zum lonak a hlon ih Thomas in, “Ka Bawipa le ka Pathian,” tiah a ti (John 20:24-28).\nKa simmi cu: “Jesuh in thinsauzet in a hngak ih Thomas cu a ra kir saal. Nang khal na kir saal ve ding ka zum. Jesuh hnenah, “Ka Bawipa le ka Pathian,” na ti saalnak dingah thla ka lo cam sak ka ti.\nJesuh naih thei lo le rinhlelh in Thomas tikcu caan ah na um thei men? Jesuh in a lo hngak. Tlawngkhen ih an khennak a kut hmaphe tham aw.\nRinhlelh caan kan nei ko ding,\nKan zumnak hi ziang a si ti sut aw in;\nHmanseh Amah kan zum thei, in fingkhawi ti kan thei,\nBaibal ih a phuan bangin kan Pathian cu thutak a si.\nPathian in A faate cu inn ihsin in hmuak ringring a si.\nZiangtinkim Ih Rin-umnak\nKa Mawh Lo


Thu Lehkirnak - Chinland Today Media\nFebruary 16, 2009 6:22 am·0 comments\nKa duhdawt mi pawl atu cu Pathian faate kan si zo. -1John 3:2\n– Puithiam 19-20\n– Matthai 27:51-66\nNikhat ah philosopher Arthur Schopenhauer (1788-1860) cu Berlin khua sungih hminthang Tier garden sungah leeng phah in a ruahnak rak buaiter ringringtu thawhkehnak le khaukhih thusuhnak napi in a ruat. “Zo na si?” “Khui ah na feh ding?” timi thu a si.\nHmuan kiltu pa in hnipuan ti hnuamhni in lukun ih nuam tetein a fehmi Schopenhauer cu inn le lo nei lo mi vakvai ah a ruat ih, “Zo na si? Khui ah so na feh ding?” tiah a sut. Schopenhauer in, “Ka thei lo, mi pakhatkhat in in sim thei hngai sehla ka duh nain?” tiah a let.\nZo ka si? Khuitawk ah ka feh ding? timi thusuhnak in na thinlung a lo buaiter maw? Baibal sungah Pathian in hih thusuhnak a lehmi pawl hi ziangtluk kan hrangah thin hnangamnak so an si. Zo kan si? 1John 3 sungah John in a cakuat siartu pawl kha “Pathian ih faate” tiah a ko hngai (c. 2). Jesuh cu kan sualnak ihsin in Runtu a si tiah kan zumnak in Pathian ih faate ah kan cang (John 1:12). Khui ah so kan feh ding? John 14:1-6 ah nikhat ni ah amah in vancung ah amah ih remmi inn sungah in rak hmuak ding thu a sim.\nIn Sersiamtu cu science le thuanthu cangantu lawng si loin nangmah le keimah thu a telmi Adam te innsaang ih thu hmuahhmuah ngantu khal a si. Curuangah a thulehnak kan ring thei.\nTheih theinak dingah ka hna i ong aw,\nNa simmi thudik aw a fiangzet;\nCuih aw thawm ka hna ih a theih tikah,\nThudik lo hmuah in an hlo ttheh ding.\nA Kawimi Inn\nNangmah Na Si Maw, Ka Innhnen pa


Chin Person Of The Year - Pu Ngun Thawng - Chinland Today Media\nSeptember 11, 2012 7:26 am·56 comments\nChin mipi ih tuah mi Zothimtlak (Person of the year) hi 2003 ihsin rak pek thok a si. Chin Community, USA (CCUSA) le Lailun Foundation kom ih hmalaknak a siih 2011 ihsin Chin Media pawlin an telpi.\nZohthimtlak laksawng Chin mipipawl ih kan tuah ruangah thiltha tuahnak le zohthlimtlak ngaingai ih cangvaihnak kan uar sinsin, a thatnak simcawk ding a si lo. Curuangah Zohthimtlak tawlreltupawl hi upat le lawm rero tlakzet an si.\nTuikum 2012 Person of the year ngahtu cu Pu Ngun Thawng a si\nCHIN PAWLPI HOTU LAWMMAN (Presidential Award of Honor)Chin Pawlpi (USA) hotu in ram le miphun hrang rak tuan dahtu pawl sungih sin sunlawihnak pek mi lawmman a si. Sunlawihnak Plaque fate le US$100/- pek a si.\nChin Pawlpi Hotu ih Sunlawihnak Lawmman ngahtu: PU VAN KYI\non September 8, 2012 at 6:19 am\nA hril tu pawl. zoh thim tlak tla nan hril ngai2 lo si hi.\nFavouritism ih kan khaih hruai awk sung cu kan thang so dah lo ding. Chin sungih zo thim tlak lo bikah Falam ka pek ve.\non September 8, 2012 at 7:39 am\nHimi tarlangmi pawl hi ka sungkhat unau an um lo.\nAsinan laksawng ngah tlak taktak cu\n-No Than Kap (Laimi lakih vuanzi ropi neihsun)\n-Than Bil Luai (Sibawi thiam neihsun)\nNa hrilawk daan hi a diklo, a mawi lo, a ?ha lo!!!\non September 8, 2012 at 12:15 pm\nttongkam mawi lo deuh cu hrial sehla……..\nasinan an sim mi lakah pompi mi cu ka nei…..\nPu Ngun Thawng hi zo a si ti ka thei lo…ka mawh tla a si thei ko.\nAsinan Person of the Year timi cu kum khat sungih tuahttuannak zoh deuh in a si sikhawh..(TIME magazine tivekpawl in an hrildan vekin ka ruat)…………\nPu No Than Kap, Pu Than Bil Luai pawl pek an tlak ngai…..\nAsinan keimah cun tuikum sungih Chin mipi cawisangbik ih ka ruah mi cu\nMai Zung Cer Mawi (Thet Mon Myint) a si ka ti duh…..\nKawlpawl le Kawlram sungih hnamdang lakah, 2011-2012 sungah anih tluk ih phunhnam cawisang ka thei lo…..\nPerson of the Year timi hi international level ah ziangtin an hril tivek tla hi zoh deuh sehla a ttha ding………\ncun, Person of the Year pek thuthang ahhin an biography tawite tla tel thei ttheu sehla……..kannih vek theihnak malpawl hrang ruat in……..\non September 9, 2012 at 5:20 am\nKum dangih hril leh tik la ka vote ka peh nawn lo ding a tang kai cuang lo. vote pek dan leh vote ngah zat le mipi hmai ah an tar lang ngam lo.\nan tar lang hman ah ka zum hai nawn lo.\nhmai lam ah cun mipi thla than lo in tui a hril tu pawl hin an duh2 in tuah sal seh la a tha ding\nCun kai tla tui a hril tu pawl hi mizoh thim tlak lo bikah ka vote ve eee.\nCung Lian Mang says:\non September 9, 2012 at 10:49 am\nHimi thu ah tampi nan ngan zo nan, ka ngan ngah lo ahcun ka thin diriam lo zet ding ruangah mal te ngan lang ve hrimhrim ka duh.\nZothimtlak.com khalah No Than Kap tlukih mark ngah tam an um lo.\nTuitum person of the year cu a tawlreltu pawlin an duh mi an pek men timi cu zapi theih a si.\nTuah nawnlo sehla a tha sawn ding.\nMang Bik says:\non September 9, 2012 at 11:15 am\nTtawngkam ralring uh…\nHril ding mi an hril lo timi cu kan thei ko.\nAsinan tongkam mawite in sim ko uh.\nBiak Lawm Sang says:\non September 9, 2012 at 11:16 am\nICA pawl an rak rolhaw deuh a si ding…haaa…\nUSA lam khi cu eee…kan mak lo so khaw.\nChin TV ee tivek kha si ko.\nNi kum ah kaih lo tak an hril ih Pa No cun ka rangcang hril sawn uh a rak ti dah.\nTawlreltupawl nan thiltidan a fair lo.\non September 9, 2012 at 11:19 am\nMinung pathum ih comment mi kan langter lo.\nNan theihthiamnak kan lo dil.\nMawi deuh ih comment pek zuam hram uh.\non September 22, 2012 at 4:48 pm\nNitin te’n ka rak len t’heu mi CT cu ka rak len 2010nak in tuni hi a voikhatnak ka len asi. Nikum 2010 ahkhan ka lungduh comment ka rak tuah i CT Admin pawl in an rak ka hnawh piak cuni thok te cun CT hi ka leng tilo kum hnih chung.\nPakhat ahcun a t’ha cem rua tiah ka ruah mi cu tolreltu nih comment pohpoh hi hnawh piaklo in langhter hna sehlaw cu nih cun t’hatnak le t’hanchonak le mah le mah i remhnak a chuah ter lai i cat’altu le careltu hrang ah hlawknak tampi a um ding. Cun comment tuahtu nih hin holh t’halo le volhpamhnak cabia hi hrial cio ding ah a biapi ngai mi asi. CT tolreltu le comment tuahtu nan dihlak cungah kailawm.\nRamsung lamin tuah thlang sehla a t’ha ding.\nThu phanphan vek an nominated fawn, atu ah mipi ih kan theihdah lomi an hril lala.\nHitluk in Chin Community nan ti maw si an corrupt ding ka zum ngam lo. An thurawnpawl Pastor zate’n an ti fawn. Pastorpawl nan hmin a se thluh aw, USA pastorpawl cu mipi hnakin an t’ha deuh fang tiah USA ih kum 10 lai umzo kan Falammi pakhat in a sim dah…\nThuphan kan si aw. Thut’ha rel in ruahnak in pek asile kan hua in kan bo ciamco in ruahnak petutu misual mitha lo ah kan ret thluh si a..\nUm nawn hlah seh hivek zoht’himtlak tivek, zoht’himtlak lopawl in ziangtin zoht’him tlak taktak an hril duhding, ka ti men….\non September 9, 2012 at 11:29 am\nCTpawl Media ahcun thu sia thuttha lang thluh ko seh, cu lo ahcun nanmah hi Kawl ralkap vek nan si pei… lole nan si a si ding. Mipi theihih tha lo an tuah le cu a tuah ngam hman an um, a theih kan ngam ko lo maw, hahahaha\nA tuah ngam hman an um laiah a rak siar le langter ngam lo tivek cu Pathian ih duhmi a si fawn lo.\nAn hrilmi cu an mangbang cio, zang leh lam an ti fak aw… kannih Falammi cu hruaitu kan nei kan vun ti veten hiti kan si ringring, rinsantlak lo ah kanmah ten kan tuah aw cingcing…\nLangter sal uh, Kawl ralkap nan si ceng lo le….please takin le..\ndamtakin mangtha uh …\nNawn Tling says:\non September 9, 2012 at 12:09 pm\nTha te ih thil kan tuah thei lo ahcun tuan lo lawlaw mei ding male.\nVote siartu ah Chin World tipawl tla an tel ve si lo maw…\nNan vote pawl tla group mail ah tarlang uhla…zo a ngah tambik timi, nan tar ngam maw..?\nTui a ngahtu pa cun vote pakhatnak ngah ding ah a ngah lo hrimhrim ding.\nVote pe thei cu mino lawnglawng an si ko cuh…\nMino pawl in tui a ngahtupa an thei lo…\nZiangtin pakhatnak a ngah thei..?\nHuiha kan si ko.\non September 9, 2012 at 12:10 pm\nPu Tial Khal hman ka uar sawn.\nKan mualpho tak male.\nAn hril thok ihsin buainak a rak um cia ko.\non September 9, 2012 at 12:13 pm\nChin Kum Thar Puai special facts\n# Kum 2012 USA Chin Kum Thar Puaipi ah US ih Falam mi Pastor zate lak ihsin 10% fang lawng an ra suak thei. (Inntek Pastors siar tel lo in) Thla a t’em duh ngaingai…..\non September 9, 2012 at 3:16 pm\naa.., falam mi kn thangso hmg k ti awk ve thlang nak lai aw……\nhi vek zel cun hmai lam caan ah tuah nawn lo a tha sawn dg si hi, kn mi thiam le kn mi hman tlak ngai2 pawl le a ngah tlak rori pawl in an ngah si lo,\nkhua le ram hrang ah an zuam nak le an tuar nak pawl ruat in ka ning a rak naa tuk. duh sak awk nak ruang men ih theh lar awk cu mi hnam dang in in thei pang kei, ka ning a zak eeeee! zah thlak tuk aw….\nhi ca ka ngan ruang ih a lung kim lo pawl cun alex.vansiang@gmail kom k ngah ring.\non September 9, 2012 at 3:51 pm\nNan sim dik theh,hi mi person of the year ah hin a tu ih a ngah mi kan Pu pa hi Mino in kan thei lo hrimhrim ti nan theih a tha.Nan ti dan kan lung a kim lo theh a si.A tu ah zo vote sang bik tin lo sut sehla a ngah tam nak bik lawng vote kha nan tar lang kei um zia um hlah eeee,,Mino tampi le upa then khat cun Pu Than Bil Luai le Pu No Than Kap lo cu an vote ding le an theih kherkher cu ka zum lo aw! CT cover awk tum ciamco hlah an mualpho zo hi teh,,hnih suak in he he he he. Mi rang pa in WOW! ti ah a ti bangin WOW nan si ko e.Tong lo mei keng khawi tawk sehla tui hnu lam nan tuah pang a si khal len mino hmuah2 kan sim aw kei vote pe nawn lo ding\non September 9, 2012 at 5:36 pm\nPu Tial Khal tla hi ka uar law2 mi vekin Unau sung khat ramdang um tam seh la Sumpai bawm a thei in mi vekin sumpai thawn hna tuan ve seh la cu vawi 7 hman an pek ka zum. nan vawi khat hman a ngah dah lo\nPu tial khal hnakih ziang hman lo pawlnih an an ngah rero a hriltu pawl ral ring uh zumtu nan si cun ni khat2 ah nan tuah mi vek in tha suah co lo lai ding.\nMangbangza cu si ko. Zohthimtlak.com ih langdan ah cun Pu No Than Kap nih ngah ding a bang nan; a result cu a linglet aw thluh lo ziang!\non September 10, 2012 at 12:36 am\nKa ngan sal ding>>>\nAn nominate lai ihsin an ti sualmi a um tikah, ruahnak pek le an hua ciamco, thiamthu an rel ciamco, mi thazet le thleidan nei lo vekin an rel aw ciamco.\nSual pakhat na tuah le a dang sual na tuah vivo ding ti a si kha. Pathian tih loih thil tuahpawl an mualpho vivo ti thei uh, na human right le right lo ah Pathian a buai lo, Pathian na upat in na tih maw tiah Pathian a buai sawn.\nKawlbiaknak hnatuanvek tla zohthimtlak ih an nominate kha cun mihlothlau lawnglawng an si ko, an hmin men zumtu tiawpawl, piangthar lopawl. Sual nan tuah zoih, a thalo tiah an lo sim, a lo sim tu tla miaa tuahah le mithalo tuahah nan tuah. Hican nan can hi nan theiaw maw ChinCommunitypawl. Ram le miphun vei le ngaina vek tla cun um nawn hlahuh…\nMino khalin kan vote nawn lamlam lo ding. Lehhnu nan tuah le, vote a lakkha ruangah nanmah ten vote niakno men uh law….Lar duhah nan tuah ve menmen, Kawl ralkap rori nan si::))\non September 10, 2012 at 12:42 am\nA ngahtu kan pu/pa khal a ning a zak zet thlang dil, ngah lo a duh sawn ding. A lung khal a awi taktak zik lo, midik le mitha tlaitluangte asile, pakhat pa tla cun kei tla cu ka si sisehla ka ngahmi ka khirhsal ding a ti.\nChin Communitypawl in an mualphoh famteh maw.. hihi mualphohawkdan phunkhat a si ko lo hle..\nA thawk ah buainak a um vekin a netnak khalah a um a si hi.. zang fakza an si ko ee kan pa le pawl….\non September 10, 2012 at 4:25 am\nMipi lung a hnawk theh…\nPerson of the Year ngahtu Pu Ngun Thawng hi ka uar zet. Ngahtlak in hna a rak tuan ruangah a ngah si ko ding.\nAsinan a thuhla ka rak theih dah lo ruangah a thuhla siar ding ka hawl rero nan ka hmu thei nawn lo. Zohthimtlak tawlreltu web ka feh le ziang a um nawn fawn lo. Hril a si hlanah a thuhla cu ka rak siar nan ka cingkeng thluh thei lo ih, kan Person of the Year ngahtu rori cu ti’n a thuhla kimcang felfai ih theihbet ka duh ruangah si.\nMipi tampi hnakin kei ka lung a hnawk cuang ding ka zum…….\non September 10, 2012 at 5:34 am\nPu Fung Dun Rihli ah hitin a ngan…\nPerson Of The Year 2012, Zohthim Tlakbik lawmman hrang vote pek mi cu a tanglam vekin a si.\n1. Online ih vote pekmi zaten ….. 129\n2. Paper vote ih pekmi zaten ….. 178\n3. Vote zaten pekmi kom ….. 307\n4. Pu Ngun Thawng ih ngah zat….. 179\n5. Mi dang upa pawl ih ngah zat…. 128\nThudik parih ding ngamtu,\non September 16, 2012 at 11:47 pm\nk zu lo thla, hihiiiiiiiiiii\non September 10, 2012 at 10:42 am\nKa Pu ka zang fah tuk aw.\nComment ka siar ih … hui ha si ko.\non September 10, 2012 at 4:02 pm\nThu phan rel ngam tu Pu Fung Dun, Pathian Hmai ih thu phan perngam tu Pu Fung Dun, Tawlrel tu lak ih mai mi duh zawng recoment ciam co tu Pu Fung Dun si hi.\n2012 CHIN NEW YEAR FESTIVAL\nOnline vote nan ti ceng le\nmiss 2012 hrilnak ih online vote ngah tam bik cu 3 nak hman a ngah lo ..ziang tin si ?\nDear Biak Lawm Sang,\n“ICA pawl an rak rolhaw deuh a si ding…haaa…\nChin TV ee tivek kha si ko.”\nChin New Year tawlrelnak ah ICA a tel lo lawlaw.\nICA parih concerned mi or lungawi lonak na neih len ICA rak contact aw.\nNa tong khaisang rero tu CT, CW, siseh Chin TV thawn pehparaw ih na comment mi hi ziang na tong ti na theih awk len a thazet ding.\nA si lo zawngin rak ruat hlah aw la.\nPawl kom thar a siih nan active ruangah nan tel ah ka rak ruat ma le.\nKa lungawilonak cu lo kuat ding ka nei lo.\nAsinan,hmun dangdang ih an ngan mi ICA thu karak siar ngah ruangah si.\nZiangtitha ka ngan zo.\non September 11, 2012 at 7:42 am\nCT a nuam nak cu comment a free hi a si.\nrel mawilo khal rel a ngah.\nPu No Than says:\nPerson of the year, ah nangmah nih lawng Vote na pek lo tih kha na theih a tul …. Falam miphun tih a um lo … a duh duh in an pek ko … miphun 11 kan um Falam peng sung ah …. na va ropi lo ve….. Pitling nun nei lo pi in ziang ah Politic nan tuah peih rero . Pitling nun nei thalng uh .No Than Kap khal tu cu pitling nun a nei deuh deuh zo ih . Hmai kum lam cun a dam ah cun a mah in a ngah tho tho ding .. Than Bil Luai khal a dam lai ah cun a ngah sal thei ko . Falam peng ziang ah kan buai . Zo ruang ah kan buai tih khal hi na ruat dah maw . ziang ah an buai bik . Zo si buainak thok tu .pawl . Ka ning a zak … Na sung khat pa ngah lo ruang ah na buai ciamco cu a tha lo ding . Khati vek lungput na neih ruah ah khal cu na si ding . na pum a cek deuh deuh . A tha ko na ruahdan a tha tuk ko ..\nha ha ha ha ha ………….. Naw Than Kap cu ziang pi si an ruat pang ….. Chin State hrang ah ziang a tuah sak . Falam peng hrang ah teh ziang si a tuah . ka hnih in ti suak si ko ee… ka nau …. Zahau tih hi Tedim Tong a si ( Za = Zakhat )( Hau =milian ) Tedim hmin keng pa nih kha ti pi a um cu ka hnik in ti suak ….. ha..ha ..ha …. kanau an ” SIM ” mi pawl lung hlah , Mithalo pawl cu a kiang ah khal naih pang hlah …. an pahnih te cu ka lungrual an hei ti ..ka hnih hman a suak men …. tampi ” SIM ” duh lo keng .. an tuar na tuk pang ding ….\nTok hrih men ke … mo Nau …\nNaw Than Kap & Than Bil Luai\nIh tan tami Hi ca ka hmang mi cu …… na siar thaim kaw law mo.he ..he ..he\na mak male ….. Amahte cu kan si bik hei ti ciamco … Anmah lawng cu ziang hmang ka ti duh lomen na…. kha mi lai ah kha tin kan si an hei ti sop bei … Khua 80 lai kan uk an ti na … cu mi kan si an ti na ….. a khau um mi pawl cu khua khat ah inn 10 . 20 hlawng kha a hei uar ok tak lai cu …. ka mang an bang ……….\nNan comment pawl ka hmu ih thin a nuam lo zet. Zozo an pek timi cu buai lo sehla a tha, an hrildan ( a process) a dik maw, dik lo timi sawnah, langhngan zet in (transparency) a um maw, a dik maw (fair) maw timi sawn hi nan buaipi ding a tha, nan buaipi khal asile. Mipi vote ah kan hngat an ti vekin an sim cia mi asi. an simmi vekin an tuah maw, timi kha anmah sut uhla a tha. Keimah tla LF EC pakhat dinhmun in hruaitu (tuanvo neitu) pawl hnenah a hnauilam thu pali hi mipi theihter uhla a tha, kei tla in theihter ve uh tiah ka sim hai mi asi:\nPerson of the year hrildan process:\n1) committee member hmin/org hmin\n2) vote thlakdan le ngahmi: online & paper vote ziangzat\n3) zozo in vote an siar?\n3) ziangtin paper vote an lo kuat?\n4) ziangtin identity verification nan Tuah?\na tlunih thusutnak pawl nan fiang hnu ah cun zo in a ngah timi ah kan buai lo a tha.\nHrildan, vote siartu rinsan tlak,mi a dik in an tuah maw, timi kha a thupi sawn mi asi.\nDemocracy uk awknak kan duh kan ti vekin ziangkim mipi thawn a pehtlai mi kan tuah tikah langhnan (transparent) in tuah ding, dik (fair) le fel zetin tuah ding asi. Tuah lawng a tawk loih mipi in an theih dingmi khal asi.\nMipi khalin hnatuantu pawlin ding, fair, le langhngan zetin an tuahmi parah nan duh lomi in a ngah khal asile upatnak nan pek thiam a thupi ve. Cucu democracy umtudan khal asi iih zumtu nuntu khal asi.\nPastor thu tla nan rel, ICA thu tla nan telh, 2012 Chin Kumthar ah khawdang ihsin a fehtu hi pastor keimah lawng ka si hmang maw, ka thei lo. 2002 ihsin 2009 tiang pelh loin USA ih Chin Kumthar puai ka rak feh, ka rak tel, tawlreltu khal ka si ve ih a tu vekin Chin pawlpi hnatuannak parah nan duhsaknak le upatnak nan langtermi parah ka lungawi zet.\nKan hotu pawlin theih feng lomi fiang zetin an lo simfiang thei ding ti khal ka zum.\nMipi lakah mifel thatha hnatuan tikcu ah nan to men asile nan duh lo zawngin hnatuantu in an tuan pang khal asile nan to men a si kei cu.\nKhrih ah le miphun ah pumkhat kan si thei ringring in,\nPu Ngun Thawng ih tirhsen dan hi zohthimtlak a tlingzet ko.\nAsinan an website sung rak leng dah ve tu hrangah cun a rizal hi mangbangza rori a si. Zumhmang thaw cun a lingletaw rori si ko.\non September 11, 2012 at 3:39 pm\na si ko ee.., zo in a ngah ti cu thu 1 va si thlang mei seh la..,\na mh lawg te.., an vote pek mi le ngah mi rawn tar lang tu\nthu dik pr ih a ding ngam tu Fung Dun ti kha cu…, hihiiiiiiiiiiiii\nk zum lo thla si.\non September 11, 2012 at 5:26 pm\nKeikhal Pastor Hre Mang simmi hi ka lungkimpi.\nA ngahtu ah buai cu a fuh thluh lo ding (buai theih cu a si ko nan).\nCuhnakin ziangtin vote an siar, vote zate’n mipi hmuh dingin tarlang thei sehla a tthazet ding. Culawngah mipi in tawlreltupawl an rinsannak a hlo lo ding (atu cu Pa Ting dan ah mipi an buai in an hnawk thluh deuh a bang).\nHruaitu: in kan theih dingih tthazet ka timi cu thudik kan tuah kan ti khalah mipi hrangah thudik a rak si lo ahcun mipi hnenah simfiangnak kan neih thei a ttha. Kan dik ahcun a tawk ti cu Kawl ralkap tlan an rak ti ve nasa. Curuangah Democracy kan ti reromi hi thlun a rak har ngaingai timi ka fiang sinsin. Mipi thawn hna kan ttuan tlang tikah mipi hnenah DETAIL Info kan pek ringring a ttul. Himi kan tuah lo asile mipi ih zumnak le rinsannak kan congah lo ding.\nMipi: khalin personal attach zawngin tuah lo te’n a candan, a can thei lodan sawn rel sehla, cun, kan sakhua biaknak thawn a milaw maw ti khal ruah lo theih lo kan ruah tengteng a ttul. USA constitution pi cu BIBLE sirhsan in tuahmi a si vekin, BIble khalin Pathian hmin sunlawinak ding lawng tuah in fial ruangah, cumi thawn milaw lo cu a lamzinte’n thusutin ruahnak pe aw kerhko sehla kan fuh sinsin ding. Mipi kan thupi ngaingai.\nPhun le hnam tla kan rel lala ih a pawizet. Justice sawn kan hawl pei uh tiah Jesu hminin ka lo dil.\nPastorpawl: in an lo telpi thei lo cu, lehhnu ah mipi lala in khavek ih pastor tel ciamco tiih kan relsiat ding an phang a si ding. Asancu, mipi kan hnawktuk, ram le miphun vei le ngaihven khi kan duh caancaan ah na hnattuanmi kha tthaten ttuanniakno men aw kan ti sutso lala tikah an taw a za thluh a si ding..::)) Keimai ka personal ahcun ram le miphun Sersiamtu cu Pathian a si vekin Pathian riantu zovek khalin a miphun cu a duhdaw ding hrimhrim a si ti hi a si. Cumi ah kan Pathian hnattuantupawl kan lakih zalente’n an len theinak dingah cun mipi kan thupizet. Hmu sakhi hai loin, tisami ah hmu hai loin Pastor an si cingin Nationalist an sinak zawnte kha theihthiam sakin in telpinak kan sunsak thiam asile kan phun le hnam thu le hla ah hahdam zetin kan lakah an leng dialdo thei thlang ding.\nJustice duhtu kan si ceng asile cumi sawn kan hawl in kan dawi pei uh.\nBulpak in zokhal an tling theh.\nA hril dan ah a tlamtling lo mi a um thei.\nOnline vote le paper vote a um ruangah a si ding ka zum.\nPaper vote an laknak hmun ihzir in vote ngahmi a danglam thluh thei mi a si.\nHmailam ah a tha theibik in tawlrel ding ah ruahnak thatha pek ding a si sawn.\non September 11, 2012 at 7:36 pm\nChin Singer of the Year\nChin Miss of the Year\nKan buai theh…\nHmaikum cun Nominate ih telh mi si hman a tih nung ding ual,\nZuamawknak ah teh zosaw a tel ngam nawn ding…?\nLai Puai teh kan tuah ngam nawn ding sawm?\nthomas thawmlt says:\non September 12, 2012 at 1:40 am\nai ha kan falam theu theu cu ee buai le vui vai hi cu kan mai ta si hi a ngah tu khal hi a sir aw zet ding ka zum\nRev. Luai says:\non September 12, 2012 at 2:22 am\nNan cangan ka siar ih group mail pawl khalah, minung tamsawn ih theihlo mi rori vote tambik ngah tiah laksawng a ngah tikah mangbangza a si. Cumicu, minopawl cun an hmu ih an duhlonak an langtir famteh!\nCuruangah hivek thu ah kan Falam kan buai hi buainak ding diktakin ka hmu. Cule hmailamcan ah ralrinnak a tam ding. Tongkam sia pawl khal ralrinnak ah cang aw sehla a tha ding. Tongkamsia kan timi hi a se lemlo khal se zetih kan ngai ahcun a sia theu so khaw.\nNau le uh, himi thu ahcun daithlang uhla ka duh.\nBuai duh nawn hlah uhsi.\nA result khal kan thei ko.\nHimi thupawl hi USA kan nau le pawlin in sim rero.\nHmai kum cu ho tu pawl in an hril ding mi kha puang cia mei seh la hril tul nawn lo in\nFalammi kanbuai,Laitlang khal a buai, Kawlram khal a buai, Leitlun hmunkip khal an buai ,,ha,,ha,,,hh\non September 12, 2012 at 11:11 pm\nYou will be strip from Chin pawlpi usa hotu\non September 13, 2012 at 12:18 am\nNo Than Kap cu ?ul lomi ?ulter tu laksawng pek ding a si.\nThil ?ul lomi khi ?ul ih rel theizet a si.\nKei cu ka thihhlanlo Naw Than Kap cu ka upat dah lo ding. Naw Than Kap le Than Bil Luai ih calai an buaipi mi khin mi thi Pu Nung Kam i mang ter in a let thawnghra in an hnak in a hleici in Naw Than Kap hnak in Pu Nung Kam ka upat sawn lawlaw…\nNaw Than Kap …..Naw Than Kap…. Naw Than Kap Mi suaksualpa…\nKan laimi kan tangso zet tlang a si hi.\nThubuai neih hi tumsuk nak si sawn lo in, tansonak lamzin a ban sawn theu.\nThubuai hi hua hla uh si, thubuai in thuhman a suah pi sawn theu a si.\nThudik le thu hman thawn kan feh vivo thei nak ding ah cun, cui din hmun kan thlen hlan ah, tuvek dinhmun hi kan tong ding ti cu zapi theihtheh cia asi ko ding ka zum.\nLeitlun kan nun sung ah, Kum kaht (1) te lawng a um lo a si, Tuikum a ngah tu tlun khal ah lungawinak tumpi thawn hmuak tu sawn kan si ding hi a ma mawh zet mi a si, cucu Pitling nun tin kan ko, cucu kan laimi in kan mamawh mi le kan tul mi a si. A pitling mi ruahnak, zirnak, fimnak le thansonak nei tu kan si cio theinak ding ah Pa Pathian in lam in hruai hram seh.\nTuikum in ngah sak tu Pu Ngun Thwang tlun khal ah Lungawinak tumzet ka nei vek in Tuitum ih tel ko nan ngah lo mi pawl khal hmaikum lam ah ngahtu an si ding ti baisainak tumpi nei in….\nPa Kam says:\non September 13, 2012 at 2:46 am\nHivek diknak le felnak um lo Person of the Year hril hi cu a zahum lo deuh ruangah cawl thlang uhla a tthasawn ding tiah ka ruat. Ziangah tile Yagon, Tahan, Falam ih um a tamsan hi cu Pu Ngun Thawng hi an thei lolawlaw. Kei khalin ka rak thei lo.\nHawipi Internet Vote thlaktupawl suh tikah Pu Ngun Thawng voe petu ka tawng hrih lo. Cumi rori in a ngah cu…(Amah cu ka uar lawlw). A cang lo deuh. Nan pek zo pawl thlirsal tik khalah Falammi rori a huap thluh lo deuh. Side a nei ti a fiang.\nCuruangah hi program hi cu zahumnak a nei lo kumkhua ding a si hi. Hivek thil fate hmanah rinumnak kanneih lo ah cun lole diknak(honesty) kanneih lo ah cun a pawi nasa ding.\nNo Hrawt says:\non September 13, 2012 at 3:44 am\nPerson of the Year 2012 Pu Ngun Thawng Congratulation!\nPu Ngun Thawng hi mipi kan theih lar mi a si lo nan kan Falam hrang ih a mah le a tithei tawk a tuah suak mi ka uar zet,\nPu Ngun Thawng vek kan Falam mi tam sinsin hraamseh.\nMi dang Nominate ih teltu an zaten Zohthimtlak thluh an si ,not only for 2012.\nGood Job you guy!\nKa vote pek mi in a ngahlo ,Poi cuang lo .\nSalai Bawi Bawi (Falam) says:\non September 13, 2012 at 8:54 am\nFalam mi lak ih a tlangleng zet mi cu “zohthim tlak hril” hi a si ih kum tin kan tuah tikah neta ahcun a umum pek tla a suah thei leh men!\nTuih kum hi minung “8” rori kan suahpi ih a ttha zet. A suahpi tu pawl in kan suahpi mi pawl hi Mipi hrangih an tuahtuanmi hi kan thei felfai maw? ziangruangah kan suahpi cio ti hi ruah a tul ringring. Ramsungmi hrang le ramlengmi hrang an tuahtuanmi ti in a um lai fawn dg.\nFalam khawsung mipi lawng in pek sehla Pu Nun Thawng a ngah hi a dik lo men thei nan Pu Nun Thawng thei lo mi, hmuzakip khal in Vote an pe ve cio ih a ngah ti hi cu a tlak taktak tinak a si tiah ka ruat. Democracy nasa ka ti. Midang kan ruahsanmi tampi an um ko ding nan Amah tluk ih mipi hrangah a tuahtuantu cu an mal dg ka zum.\nCumi a si ruangah pek a tlak tihnak in Cumi a Tuan ruangah ti sawn hi Zoh in Vote an pek a si ding tiah ka ruat.\non September 14, 2012 at 12:54 am\nCa hmuah2 ah Top of comment, hi mi thu hin a hmu men ding ka zuum e…\non September 14, 2012 at 3:10 am\ntui tum le kan dung kum li lai ih person of the year hril mi pawl thu ah nan ning han lo ka lo sawm hai. ziang ah ti le chin community USA in ziang hman nan duh vek in a tuah lo . cu mi kum li sung in hruai tu pu fung dun ih duh mi mi in an ngah ih mi dang cun nan cang thei lo asi mei.\nDuh kim lo nak hi lei ram hi tin..\nSayamah Nu Eng ih sak mi…hla ciah kan si ko…!!!\nTi ngaih nak ka thei ve lo ee….\nKa Meithal ka run keng ding….\nNan ca tar mi pawl ka kap darh tla tluh ding …\nKawl le Vai lakih CHIN ka ti awk re ro lai ah!!!!!!\nMang Hlei Sawn says:\non September 19, 2012 at 1:18 am\nHruaitu pawl le tikcu caan cemih miphun hrang a tuantu pawlin an ti thei tawkih thabikin an tuahih hlawhtling zetin an hril suak thei. Thansonak pakhat a si tin ka hmu. Cu mi lakah tlamtlin lonak ziang mawzat cu a um ko ding.\nRiahsiatza a si mi cu tlamtlin lonak a hmutu in cutin khatin tuah sehla a tha deuh pei maw tivekih thurawn pe aw sawn lovin mai zumnakin thuphan kan puh aw ciamcoih thuhla thei thluhvek bangin. Onlineih casiartu hi kan tamthlang nan mipi online casiar lo hi a let tampi in an tam deuh titla theih a tha.\nHruaitu maw mipi kan thupi deuh kan ti aw theuih hi tivek mipi kan tam vivoah cun tlawmngaiih hnatuan rerotu kan hruaitu pawl cu tlawmngai a harsa nasa ding. Hruaitu tuan thei le tlawmngai thei pawlin keimah in hriluh keimah ka tuan ding tiih tiawk vulvo mai ding a si ko. A tuanthei le tlawmngai thei cu mipi khalin hril ding a si mai. Cu lawngah kan thangso thei ding.\nPakhat le pakhat a tha zawngin sawmdawl aw tawn uhsi.\nThawng Bik says:\non September 19, 2012 at 3:14 pm\n1.Pu Ngun Thawng zohthimtlakbik 2012 hrangah vote a petu cu Falam\nLaihlummi mipi an si.\nFalam lam hi online hmanglo an tamzet ruangah vote peek a duhtu\nhrangah ziangvek in peek theidaan a um tiah tawlreltu committee hnen\nah thusuhnak a um hnu ah requirement a simi Vote tu hmin, Umnak Khua,\nEmail, Ziangruangah kan vote timi simfiangnak, le Sign pawl telh\ntengteng ding ti a sivek in cumi pawl kimcangten tuah hnu ah\nzohthimtlak committee hnen ah kuat a si.\n2. Vote dingah Nominate tuahmi zozo an si tithuhla cu The Chin Voice\nle Chindwin Today pawl ihsin mipi hnen ih sim thei ding in tuanvo peek\na si thu cu nan theicio ding.\n3. Vote a duhtu in vote ih a duhlotu khal in vote theihnak nei in vote\nmi a si.Vote a duhtu pawl in an maih DUHHRILNAK in an vote cio ih\nzohman force in vote termi an um lovek in force theih khal an silo thu\nle lungawite’n an vote ciomi a si thu kan lo theihter. Vote mi\nkimcangten kuat thluh thei sehla a thawngtel hman in vote kan ngah\nthei tikhal lo theihter kan duh. Ziangruangah tile Falam ih um pawl\nhrangah hmuh theih le langhgan zet in peeknak a neitu, Khua le ram\nseherhtu taktak ti ih kan hmuh le theihcio ruangah a si.\n4. Comment daan kan zohtik ah thuhla umdaan suhfelnak hnak in\nlungawilo langternak tamsawn a ra thlen hmaisa ti kan hmu. Tawlreltu\nin an run simfiang hnu khal ah lungkim lo in comment tampi kan suahpi\nbet. Thinlung picang zet in thuhla umdaan a rak sut hmasa thiamtu pawl\nlawmtlak taktak an si.\nKei tla Pu No Than Kap ih a ngah ka zum nan amah a si si lo, a rak tel lo si pei maw tin’ keimah ten ka ruat, sawmtak si nan rak tel lo an um ka zum kan vote-mi lak ah. Curuangah sawmnak sang ih rak teltu/ tello-tu pawl kha ttuanvo neitu pawl in simthan thei seh la a ttha ngaingai ding ka zum.\non February 4, 2013 at 4:40 am\ntuih a ngah tu pawl hi ngah tlak an si ruangih ngah an si buai ding zianghman um lo law2 a si.\ntuih zothim tlak a ngah hrih lo tu khal ngah lai ding an si ko buai ding um lo lawlaw! no than kap khal ngah acu zet zo. cun ct pawl ka lo theihter duh mi pakhat cu hi vek upat,zothimtlak laksawng\nnan pek hlanah mipi lam theiternak nei uhla atha zet ding ziangah ti le mipi lam in bulpak sunglawi kan pek duh ve. lungawi ct\nhahahaaaa Falam pawl an buai ciamco! Keimah lawnglawng tinak ruangah!